description: Kooseluseaduse vastuvõtmisest möödub oktoobris kaks aastat, kuid selle seaduse rakendusakte pole senimaani. Seadus külvab endiselt vaenu eri osapoolte vahel, kuid selle kõrval ka üksjagu segadust neile, keda see aitama peaks.

title: Reimo Mets läheb kohtus riigi vastu: abiellunud isik on justkui parem kui koosellunud isik

maintext:
Rahul pole ka teised samasoolised paarid. "See on minu arvates lihtsalt väga ebariigimehelik käitumine ausalt öeldes. Ja mitte lugupidav käitumine," sõnab ettevõtja Mart Haber. Metsa ja Haberit ühendab muu hulgas see, et nad mõlemad – kumbki oma partneriga – on selle 29 paari seas, kes tänavu kooselulepingu sõlminud. Haber ja tema partner Taivo Piller on kauaaegsed elukaaslased, kes tegutsevad ühiselt ka sisekujundusäris. Reisimist on neil palju ja nüüdki valmistub Haber sõitma Pariisi messile. Piller on juba ees ära sõitnud. Haber meenutab, et ka 2014. aastal pärast kooseluseaduse vastuvõtmist ootas teda ees väliskomandeering. Tal on hästi meeles see, kuivõrd laia rahvusvahelist tähelepanu seaduse vastuvõtmine sai.
Ja see on ka põhjus, miks jurist ja samasooliste paaride eestkõneleja Reimo Mets võttis ette kohtutee riigiga. "Ei ole vaja teha seadusi sellepärast, et me midagi tegime. Seadusi tuleks teha sellisena, mis on korrektselt vormistatud ja need päriselt ka hakkavad tööle," ütleb ta.
"Nii CNN kui BBC – igalt poolt tuli järjest ju uudis, et Eesti on esimene idabloki riik, kes on sellise seaduse vastu võtnud,“ ütleb ta. Tänavu veebruaris sõlmisid Haber ja Piller kooselulepingu. "Me oleme kaua-kaua koos elanud, aga kui siin osad poliitikud hakkasid rääkima seda, et milleks selline jutt, et neid paare on ainult neli või viis, kes on seda kasutanud, siis otsustasime ikkagi ka notari juures käia," räägib Haber. Notari juures sõlmiti kooseluleping ja sellisel kujul saadud ametlik kinnitus on nii sümbolina kui emotsionaalselt paarile tähenduslik. "Iga päev vaadates seda sõrmust või tundes seda sõrmes on ikkagi selline teistsugune tunne," ütleb ta.
Sümboolne leping
Kuid teisiti võttes jääbki praegusel juhul see leping peaaegu et täielikult sümboolseks. "Et sul on küll paberil see leping olemas, aga tegelikkuses rahvastikuregister, pärimisregister – sinna see info nagu kohale ei jõua," sõnab ta.
Võrdleme koosellumist abiellumisega. Kui inimesed on abielus, siis see tagab automaatselt mõlemale osapoolele teatud õigused. Näiteks lihtne asi - võib esitada ühise tuludeklaratsiooni. Või traagilisem näide – ühe abikaasa surma korral, on teisel pärimisõigus. Neid asju on veel ja asja iva on, et abielu sõlmides kantakse see rahvastikuregistrisse ja seal olevate andmete alusel riik teab, millised on inimese õigused teatud olukordades.
Kooseluseadus annaks paaridele justkui sarnased võimalused, kuid kuna rakendusakte vastu võetud pole, ei tee riik mitte ühessegi registrisse selle kohta mitte ühtegi märget. Ehk teisisõnu – riik oma registrites kooselulepingut ei tunnista.
"Kui siis midagi juhtub, tuleb minna kohtusse ja hakata siis nagu selle paberiga tõestama või siis võib-olla piisab ka sellest, kui sinna instantsi kohale minna. Ma ei tea – selles suhtes, et see praktika puudub. See situatsioon on nagu naeruväärne ja piinlik minu arvates," nendib Haber.
Mets: olukord pole muutunud
Jurist ja samasooliste paaride õiguste eest võitlev Reimo Mets ütlebki, et kooseluseadus ilma rakendusaktideta pole suurt midagi muutnud. "Meil on seadus, mis on oma olemuselt tegelikult näilik. Selles mõttes ei ole õiguslikult olukord võrreldes 2004. või 1993. aastaga mitte kuidagi muutunud," räägib ta.
Metsa sõnul ei kohelda koosellunud inimesi praegu võrdselt abielu sõlminud inimestega. "Et abiellunud isik on justkui parem kui koosellunud isik. See on see võrdse kohtlemise põhimõtte rikkumine täna," ütleb Mets.
Kuid siiski – üks asi, toob Mets välja, võrreldes varasemaga muutus ja see puudutab lapsendamist. Nimelt annab kooseluseadus peresisese lapsendamise õiguse. See tähendab, et lapsendada vastastikku partneri lapsi saab nüüd ka samasooline kooselulepingu sõlminud paar. Ja selliseid lapsendamisi ongi kooseluseaduse alusel Eesti kohtutest läbi käinud juba vähemalt kümmekond. Kuid see omakorda toob probleeme juurde.
"Seda jälle ei ole võimalik kanda rahvastikuregistrisse. Ehk et teisisõnu me käime selle kohtupaberiga kõikides ametkondades, kõikides institutsioonides kohal, tõendame ja tõestame kogu aeg seda, et ma ei ole loll. Ma olen sõlminud kooselulepingu, mul on selle lapsega puutumus," räägib Mets.
Lapsendamine ei liigu registrisse
Nii ongi kooselus lapsevanemal keerulisem last erinevates olukordades esindada. Või näiteks lapsega koos reisida. Kelly Grossthal Eesti Inimõiguste Keskusest ütleb, et igapäevaste praktiliste probleemide kõrval võib selline lapsendamise registrisse mitte kandmine kaasa tuua ka kentsakaid probleeme. "Meil on üks väga kurioosne juhtum tegelikult, kus lapsendanud paar, õigemini selle üks osapool, soovis loobuda üksikvanema toetusest,“ räägib Grossthal. Ent seda ei saanud teha. "Nende jaoks register näitas, et tegu on jätkuvalt üksikvanemaga,“ lisab ta.
Metsa sõnul ei peaks asjad nii olema. "Nii ei peaks asjad olema sellepärast, et üks lapsevanem, kui ta käib oma lapsega mööda ametiasutusi, siis riik vaatabki neid andmeid rahvastikuregistrist. Mitte mingisugusest kohtumäärusest, mida ei ole kuhugi kantud. Seal on teine küsimus ka. Kui kohus teeb kohtumääruse, siis see kohtumäärus peaks olema ka täidetav, mitte inimestele lauasahtlisse või seina peale kleepimiseks antud. See on inimeste mõnitamine, ma räägin. Sellel asjal ei ole mingit muud sisu," räägib Mets.
Seda, et registrisse peaks saama kanda ka kooseluseaduse alusel toimunud lapsendamise, tõi augustis siseministrile saadetud kirjas välja ka õiguskantsler Ülle Madise.
Reinsalu: tegemist on ideoloogilise vaidlusega
Kooseluseaduse vastu seisva IRLi liikmest justiitsminister Urmas Reinsalu ütleb, et lapsendamise registrikannete näol on tegemist ideoloogilise vaidlusega. Asi selles, et registrisse saab kandeid teha ema ja isa lahtrisse, mitte aga samast soost lapsevanemate kohta.
"Meil kaovad Eesti kehtivas õiguses ära järelikult ema ja isa mõiste ja tekib sooneutraalne vanemluse mõiste. Väga ideoloogiline valik. Ma olen kategooriliselt selle vastu, et me läheme sinna, et me ütleme, et ema ja isa õiguskeskkonnas enam mõistena ei kehti,“ ütleb Reinsalu.
Igal juhul on see poolik seadus tekitanud tänaseks rohkelt õiguslikku segadust ja et asi selle seadusega halvasti on läinud, tunnistab ka justiitsminister. "Ma arvan, et ta on käkk kuubis," sõnab Reinsalu.
Reinsalu sõnum on lihtne – kogu asi on rahulikult läbi arutamata ning see põhjustab jätkuvalt vaenu ja sallimatust, ent arutada ei tahetud enne ega ka nüüd rakendusseaduse üle. "Parlamendis ma eelmises koosseisus ka ütlesin, et võtame selle aja maha ja otsime teatud kriitilist ühisosa. Kui see kriitiline ühisosa on olemas, siis me ei keera jama kokku. Aga vabandust, mulle näidati piltlikult keskmist sõrme selle jutu peale,“ ütleb ta.
Nõuab kohtu kaudu võrdsust
Kooseluseaduse rakendumist ootavaid huvigruppe see, et riigikogus on patiseis, muidugi ei rahulda. Ja siit jõuamegi selle loo puändini. Kaks aastat seaduse rakendusakte oodanud Reimo Metsal on mõõt täis saanud ja ta on asunud asjale lahendust otsima riigikogu väliselt. Mets on pöördunud kohtusse. "Riik ei saa lähtuda sellest, et ühed on võrdsemad siin riigis, kui teised. See on ebavõrdne kohtlemine. Ja see on ka põhjus, miks mina olen tegelikult nagu missioonitundest pöördunud kohtu poole ja küsinud, et kuulge, kas ei oleks aeg lõpetada see selles mõttes inimeste mõnitamine ära,“ ütleb ta.
Augustis Tallinna Halduskohtu menetlusse võetud kaebuses viitabki Mets, et kooseluseaduse rakendusaktid on jäetud vastu võtmata ja seetõttu jätkub põhiseadusvastane olukord ning samasooliste paaride õiguste vältav rikkumine. Seni riigikogu poolt vastu võetud õigusaktid on pigem näilikud ja mitterakenduvad. Hüvitiseks selle eest nõuab ta riigilt ühte eurot.
"Kuna seda ei ole protseduuriliselt võimalik muud moodi menetleda, kui mingisugune summa tuleb nimetada, siis ma nimetasid ühe euro. Sümboolselt üks euro. Ma loodan, et iga inimene saab aru, et ma ei ole raha peal väljas,“ ütleb Mets.
Kaebuse eesmärk on näidata olukorra absurdsust ja saada kohtult sellele kinnitus. Ja anda selle kaudu poliitikutele märku, et see olukord tuleb lõpetada. "Ja kui kohus ütleb, et nüüd tuleb teha midagi, siis see on ikkagi väga oluline indikaator ju poliitikutele, et nüüd päriselt ka tuleb hakata midagi tegema,“ loodab ta.
Reinsalu: kaebus on taktikaline käik
Riigi poolt peab kaebusele vastama justiitsministeerium. "Reimo Metsa kaebus nõuab väga selgelt seda, et Eestis oleks homoabielu põhiseadusliku õigusena realiseeritud. Täpselt see, mida ma ütlesin selle aktsiooni alguses, et see viib sinna välja. Reimo Mets nüüd selgelt osundab, et see õigus samasoolistel paaridel abielu sõlmida peaks olema tagatud,“ ütleb kaebuse kohta Reinsalu.
Ta ei näe, et riik tervikuna peaks vastutama kooseluseaduse möödalaskmiste eest.
"See, et kooseluseadus võeti vastu vassides ja valetades ja käpardliku õigusloomega, ei tähenda seda, et oleks tekkinud riigivastutuse juhtum. Põhiseaduslikku subjektiivset õigust nõuda, et mingisugune seadus sellisel kujul peaks vastu võetama, mis faktiliselt samasooliste abielu või homoabielu Eesti õiguskorda viib sisse – seda õigust ei ole,“ selgitab ta.
Ehk teisisõnu ütleb Reinsalu, et toimivat kooseluseadust ei ole ega tule. Ja ta lubab, et Metsa kaebust võetakse vägagi tõsiselt. "Samasooliste abiealu asjades on ikkagi mitmetes Euroopa riikides saavutatud seda läbi kohtumenetluse. Kindlasti me rakendame oma juriidiliselt parema eriteadmise selle teenistusse, et Eestis jääks abielu püsima mehe ja naise liiduna, mitte läbi kohtutee saavutada seda, et kas otse või varjatult legaliseerida samasooliste abielu."
Ehk kokkuvõtvalt – Reinsalu peab kohtusse minekut kooseluseaduse pooldajate taktikaliseks käiguks, surveavalduseks.


title: Serena Williams alistas Roger Federeri

maintext:
Viimase kahe kümnendi naiste tennise valitseja Serena Williams tegi ööl vastu teisipäeva ajalugu: US Openi neljandas ringis alistas ta vaevata Jaroslava Švedova 6:2, 6:3, mis oli ameeriklanna 308. matšivõiduks suure slämmi turniiril. Seda on enam kui ühelgi teisel nais- või meestennisistil.
Esmaspäeva õhtul tuli võit maailma edetabelis esinumbri staatust nautivale Williamsile Artur Ashe’i väljaku täismaja ees lihtsalt. Kasahstani tennisisti Švedova alistamiseks kulus kõigest 68 minutit ning 34aastane ameeriklanna loovutas maailma 52. reketile kõigest viis geimi. Matši lõpus tõstis Williams sõrme võidukalt taeva suunas – seni Roger Federerile kuulunud rekord oli alistatud ning Williamsist sai suure slämmi turniiride ajaloo võidukaim tennisist. Ent sellega pole tema jaht saada parimatest parimaks veel lõppenud…
Serena Williams on nüüdseks suurtel slämmidel edukam kui Roger Federer. (AFP/Scanpix)
Varajane algus
Isa utsitusel kõigest kolmeaastasena reketi kätte võtnud Serena tegi ilma juba juunioride hulgas ning profitennist hakkas mängima vaid 14aastaselt. Juba kaks hooaega hiljem sai noor tüdruk öelda, et on maailma esisajas ning veelgi suurem edu ei lasknud end kaua oodata: 1999 jõudis ta vaid 17aastase plikana US Openil finaali, kusjuures oli ta teel sinna parem Kim Clijstersist, Monica Selesest ja tiitlikaitsjast Lindsay Davenportist. Karjääri esimeses suures finaalis tuli vastu maailma esinumber Martina Hingis, ent kodupubliku toel ei tundud Williams mingit aukartust: võit tuli numbritega 6:3, 7:6 (7:4)!

fasttext_language: et


title: Suvisest jalgpalli EM-ist saavad rahalist tulu 659 Euroopa vutiklubi

maintext:
Euroopa jalgpalliliit UEFA toetab rahaliselt 659 Euroopa vutiklubi, kelle mängijad olid suvise EM finaalturniiriga seotud.
Vastastikuse Mõistmise Memorandumi alusel jaotab UEFA kõigi jalgpallimeeskondade vahel ära 150 miljonit eurot, kes oma mängijad EM-ile lubasid. 100 miljonit läheb jagamisele klubide vahel, kelle mängijad finaalturniiril kaasa tegid. Ülejäänud 50 miljonit meeskondade vahel, kelle pallurid osalesid vaid kvalifikatsiooniturniiril.
"Euroopa jalgpalliklubidel on võistluste õnnestumise juures ääretult suur roll. Seetõttu on meie kohustus neid natukene aidata, et võistkondade arenguid veelgi edendada. On suurepärane, et saame sel aastal toetada rekordiliselt üle 600 meeskonna," sõnas UEFA egiidi all toimuvate võistluste direktor Giorgio Marchetti.


title: TWITTERIMÖLL | Meistrite liigas kohtumise lisaminutitel punase kaardi saanud Verratti tegi uskumatu triki

maintext:
Jalgpalli Meistrite liigas PSG-Arsenali 1:1 viigiga lõppenud kohtumises lisaminutitel koos Olivier Giroud'ga punase kaardi teeninud Marco Verratti vahutas loomulikult pärast vahejuhtumist vihast ning loopis pudelit. Suur oli aga fännide üllatus, kui PSG mängumees tegi uskumatu triki: nii muuseas maha visatud pudel jäi täielikult püsti.
Nagu tihti sel puhul kombeks, vallutas vahejuhtum Twitteri!
Marco Verratti with the bottle flip of the year. pic.twitter.com/5Fxe8mDSko
One of the best water bottle flip he knows how to do it ! #PSGARS #verratti @PSG_inside pic.twitter.com/es4IrNiRxD


description: Kas rääkides oma endisest tüdrukust on su kallim kasutanud sõnu hull, hullumeelne või pöörane? Kui jah, siis sellisel juhul peaksid sa mõtlema uue mehe hankimisele.

title: Kas su kallim nimetab oma eksi hulluks? Loe, miks see on tõeline ohumärk!

maintext:
Kuigi oma eksi koledate sõnadega iseloomustamises ei ole midagi imelikku, tuleks siiski võtta seda kui ohumärki, et su kallim ei ole just kõige meeldivam inimene, kirjutab veebiportaal Elite Daily.
1. Igal lool on kaks poolt ning on väga võimalik, et su kallim jätab mingi olulise osa rääkimata. Äkki tema pettis või ei pakkunud eksile piisavalt tähelepanu ning see muutiski naise käitumise veidi hullumeelseks?


description: Riigikohus arutab islamiterrorismi toetamises süüdistatavate Roman Manko ja Ramil Khalilovi kassatsioonkaebusi, kuid jättis menetlusse võtmata riigiprokuröri kaebuse, mistõttu võib Manko kaitsja vandeadvokaat Olavi-Jüri Luige sõnul eeldada, et riigikohus võib karistusi ka kergendada.

title: Terrorismi toetamises süüdistatavad otsivad õigust Riigikohtust


description: Ameerikas kütavad eelseisvad presidendivalimised nii palju kirgi, et isegi moekunstnikud on otsustanud sõna sekka öelda.

title: Moešõul saadeti Donald Trumpile väga konkreetne sõnum!

maintext:
Lõbusõidulaev õõtsub avamere lainetel.
"Daamid ja härrad," kostab
kõlaritest kapteni hääl. "Just põrkasime kokku jäämäega ning paari minuti pärast vajume vee alla. Mul on teile üks hea uudis ja üks halb uudis. Hea uudis on see, et maani on vaid sada meetrit…"
Kõik ohkavad kergendatult.
"…ja halb uudis on see, et maani jõudmiseks tuleb minna sada meetrit allapoole."


authors:
Reuters
Scanpix
Thanks Obama

description: Need perekonnad, kelle omaksed hukkusid 11. septembri terrorirünnakutes, võivad nüüd kaevata kohtusse Saudi Araabia, sest USA kongress tühistas president Barack Obama veto sellele seadusele. Obama veto tühistati tema valitsusaja jooksul esmakordselt.

title: Kongress tühistas Obama veto seadusele 11. septembri terrorirünnakute osas

maintext:
USA luure keskagentuuri CIA direktor John Brennan nõustus, et seadus seob riigi julgeolekut kaalukalt ning sel on potentsiaalselt tohutu negatiivne külg.
Kongressi seadus JASTA (The Justice Against Sponsors of Terrorism) avab ohvrite perekondadele võimaluse kaevata iga Saudi Araabi valitsusliige kohtusse, keda kahtlustab, et see mängis rolli 11. septembri terrorirünnakus.


title: VIDEO | IMEDE IME: Kas kukkurhunt ei surnud mitte 80 aastat tagasi välja?

maintext:
Lõuna-Austraaliast Adelaide'ist pärit mees väidab, et tema tagaaias kolas ringi kukkurhunt, tuntud ka kui Tasmaania tiiger. Loom, kelle liigi viimane esindaja 1936. aastal Hobarti loomaaias suri.
Mehel on enda sõnade tõestuseks ka video, kuid see on nii lühike ja halva kvaliteediga, et sealt pole võimalik täpselt aru saada, kas tegemist võis olla kukkurhundi või mõne muu Austraalia asukaga.
Austraalia loomaaktivistid väidavad, et isendit nägi lisaks video teinud mehele veel viis inimest, kirjutab Daily Mail.
Koerasarnane Tasmaania tiiger sai nime triibulise tagakeha järgi. Looma hävitasid järjekindlalt eurooplastest talunikud, kelle koduloomi tiiger alailma kimbutas.
Pärast seda, kui Tasmaania tiigrid olid looduses välja surnud, elasid üksikud isendid veel loomaaedades. Paraku ei tehtud aga nende paaritamiseks vähimaidki pingutusi ja nii sai Tasmaania tiigrite liin 1936. aasta 7. septembril Hobarti loomaaias lõpu.
Hilisemad otsingud Tasmaania sisemaa metsades pole tulemusi andnud ja liiki peetakse väljasurnuks. Siiski on palju entusiaste, kes usuvad, et Tasmaania tiigreid on siiani säilinud.


description: Hiina võimud ei luba enam inimesi maailma pikimale klaassillale, mis avati vaid kaks nädalat tagasi, vahendas BBC.

title: Hiina sulges vaid kaks nädalat tagasi avatud rekordpika klaassilla

maintext:
Mees tahtis saada televisiooni ilmaennustajaks. "Milline haridus teil on jakus olete varem
töötanud?" küsis direktor.
"Mul läks ükskord lotos neli
numbri täkkesse."
"Ema tahab kaalus alla võtta ja sellepärast käib iga päev ratsutamas."
"On ta siis saledamaks jäänud?"
"Ei. Aga hobune on küll kümme kilo kergemaks jäänud."


title: Prokuratuuril jäi pöördumine kahe silma vahele?

maintext:
6. septembril ilmus Õhtulehes Euroopa Parlamendi saadiku Indrek Tarandi sulest arvamuslugu "Peatage muusika!", kus presidendivalimiste protsessi kritiseeriv Tarand pöördub muu hulgas prokuratuuri poole palvega, kus palub algatada uurimine vabariigi valimiskomisjoni suhtes, kes ei täitnud seadust ning lisaks uurimine nende riigikogu liikmete suhtes, kes eirasid avalikult või vähemavalikult seaduse nõudeid.
"Kes peaks toimunud "libavalimised" aga õigustühiseks kuulutama, on mul praegu segane. President? Õiguskantsler? Või on tarvis ka kohtu otsust? Ootan huviga," loodab Indrek Tarand, et tema pöördumine ei haihtu hõredasse õhku, nagu sarnaste mõtteavaldustega meil pahatihti juhtuma kipub.
"Meil ei ole Indrek Tarandi pöördumist. Soovitame küsida otse parlamendisaadikult," vastab Õhtulehe päringule Martin Vallimäe prokuratuuri avalike suhete osakonnast.


description: Riigihalduse ministri esitatud ülevaate järgi vähenes valitsussektor aasta jooksul enam kui 1500 töötaja võrra. Seda on oodatust kaks korda rohkem, kui oli esimeseks aastaks eesmärgiks seatud. Valitsus jätkab töötajate vähendamisega kuid see toimub struktuursete reformide kaudu.

title: Valitsussektor vähenes aasta jooksul 1500 töötaja võrra


authors: Afp Scanpix

description: Kaks nädalat tagasi põgenes Turu karmi valvega vanglast 33aastane eestlane, kelle kuritegevuslik taust on kirju. Viimase aasta jooksul ajas mees trellide tagant narkoäri ja ähvardas tunnistajaid vanglas tehtud veebilehe kaudu.

title: Ainsal Turu vanglast põgenenud eestlasel kirju taust: tehnikataibuga mees juhtis vangist narkoäri edasi

maintext:
MTV teatel on 33aastane Jaak Tarvis ainuke Saramäe vanglast põgenenud kinnipeetav. Tarvisele mõisteti 2015. aastal 13 aastat vangistust narkokuritegude pärast. Allikate sõnul on Tarvise näol tegu ühe keerulisema ja loovama kinnipeetavaga, kellega neil tulnud kokku puutuda.
Vanglas istumine ei peatanud aga kuritegelikku käitumist. 2015. aastal avastati, et mees juhib vanglast nutitelefoni abil edasi narkovedu. "Imetabane, et ta on saanud nii palju telefone. Neis asjades on ta olnud väga aktiivne," rääkis Soome vanglate ja kriminaalhoolduse eest vastutav ametkond Rikosseuraamuslaitos (RiSe) peainspektor Ari Juuri.
Tarvis suutis enda kongi kokku ajada korraliku tehnoloogiakogu. Kui tema kongis Riihimäe vanglas mullu märtsis reid korraldati, leiti sealt nii nutitelefon kui pliiatsi- ja kellakaamera. Just nutitelefoni abil suutis mees suhelda vabalt internetis, trellide tagant väljumata. Kuigi tavaliselt ei saa vangid internetile ligipääsu, õnnestus eestlasel luua veebis korralik võrgustik, mille abil enda tegevust jätkata.
Ühelt veebilehelt näiteks leiti ähvardusi tunnistajate suunas, kirja olid pandud nimed, laaditud pildid kui ka video, kus mehelt saeti mootorsaega otsast pea.
Seega, nelja vangistusaasta jooksul viidi eestlane korduvalt üle teistesse vanglatesse − Turu Saramäe vangla pidanuks olema kindel koht, kuhu mees ka jääb, enne kui ta augusti lõpus sealt põgenes.
Vangla juhataja Juhani Järvi sõnul ei avastatud turvasüsteemides ühtegi viga, seega pidi eestlane kasutama nii enda tehnilisi oskusi, leidlikkust, kuid ka suurepärast füüsilist vormi, sest kinnimaja ümber kõrguvad mitme meetri kõrgused müürid. Enda tiivast pääses eestlane ilmselt akna kaudu, mistõttu algatas vangla ka sisejuurdluse, selgitamaks, kas aknad vajaksid täiendavaid trelle.


authors:
Aldo Luud
Arno Saar
Gregor Fischer
Paraolümpia
Ujumine
Anthony Wallace

description: Reedene spordipäev toob meile topeltkoguses võrkpalli - kui eile olid võistlustules mehed, siis täna alustab ka naistekoondis. Gheorghe Cretu hoolealused peavad täna kell 19.45 algavas kohtumises tegema korraliku vigadeparanduse, et Rumeenia vastu võit ära noppida. 15 minutit varem alustab EM-valiksarja teist ringi Eesti naiskond, kes täna läheb vastamisi Ungariga. Õhtu lõppeb jalgpalliga, kui Ragnar Klavani koduklubi Liverpool sõidab Londonisse, et kohtuda sealse Chelseaga. Kõik tähtsamad uudised spordimaailmast toome teine ka Õhtulehe otseblogis, püsige lainel!

title: OTSE | Sport 16.09: Eesti võrkpallikoondis alistas Rumeenia, Klavan Liverpooli algkoosseisu ei kuulu

maintext:
KTP Basketiga mängust meile võidulisa! Parim taas Dominykas Milka @getstrongerbaby 19P+9LP. Uus mees Travon Baker 7P+4LP+7RS. Loodame, et jätsime homsele kodumeeskonnale saali maha hea energia! -- Another win for us, this time against #KTPBasket! Our best was #DominykasMilka once again, 19P+9RB, new guy #TravonBaker 7P+4RB+7AS. Hopefully, we left a good energy behind for tomorrow's home team! #kontrollmäng #rokimekodus #samavaim #koondistulebkülla
A photo posted by Tartu Ülikool (@bctartu) on Sep 16, 2016 at 7:49am PDT


title: Vingugaasiandur muutub gaasiseadme kodukasutajale kohustuslikuks

maintext:
Majandus- ja taristuminister Kristen Michal allkirjastas määruse, mis muudab kohustuslikuks vingugaasianduri paigaldamise ruumidesse, kus on välise ventilatsioonita gaasiseade, et ennetada gaasi kasutamisest tulenevaid õnnetusi.
„Sel aastal on olnud mitmeid juhtumeid, kus gaasiseadme tööks vajaliku õhuvahetuse puudus, valesti tehtud ehitustööd ja sellest tulenenud vingugaasi teke on põhjustanud väga traagiliselt lõppenud õnnetusi,“ ütles Michal. „Juba pool aastat käivad nii omavalitsuste, tehnilise järelevalve, politsei ja piirivalveameti kui gaasimüüjate poolt erinevad uurimised, otseteavitus inimestele ning ajakirjandusepoolne inimeste informeerimine riskidest. Tõhus ja inimestele vähekulukas viis vingugaasiõnnetuste ennetamiseks on kohe vingugaasist teada andva anduri paigaldamine ruumidesse.“ lisas ta.
Minister rõhutab, et sama oluline on ka gaasiseadmete nõuetekohane paigaldus ja hooldus. „Mõistlik on lasta teha vastavad tööd või hilisem kontroll eksperdi poolt. Senised uurimistulemised politsei ja tehnilise järelevalve ekspertide sõnul viitavad ikkagi sellele, et on tehtud omavolilisi ümberehitusi ja see on toonud vingugaasi ruumidesse. Ka anduri olemasolul tuleb ja tasub oma gaasiseadme paigaldus üle kontrollida,“ tegi minister üleskutse.
Vingugaasiandur on seade, mis tuvastab gaasi olemasolu õhus ja edastab häiresignaali.
Anduri omanik peab sarnaselt suitsuandurile tagama selle korrashoiu ja toimimise. Samas on anduri paigaldamine vabatahtlik siis, kui tehniliste abinõudega on välditud vingugaasi teke ja eluruumi sattumine, näiteks kui gaasiseadme põlemisõhk võetakse otse välisõhust ning põlemisgaasid juhitakse samuti otse selleks ettenähtud korstna kaudu välisõhku.
Määruse muudatus on ajendatud selle aasta alguses toimunud surmaga lõppenud gaasiõnnetustest. Õnnetuste läbivaks põhjuseks oli gaasiseadme töötamine puuduliku põlemisõhu tingimustes, mille tulemusel tekkis gaasi ebatäielikust põlemisest vingugaas. Iga põlemisprotsess vajab hapnikku ja kui hapniku juurdepääs ei ole piisav, tekib põlemisel vingugaas, mis puuduliku ventilatsiooni korral levib ja seguneb sisse hingatava õhuga.
Ka gaasiseadmega otseselt mitte seonduvad ümberkorraldused võivad oluliselt mõjutada gaasiseadme ohutuks tööks vajalikku põlemisõhu juurdevoolu – näiteks võib õhu liikumist takistada gaasiseadmega ruumi (näiteks vannitoa) ukse vahetamine õhutihedama ukse vastu. Gaasiseadme ohutuks tööks vajalikku õhuvahetust ja põlemisgaaside eemaldamist võib oluliselt mõjutada ka gaasiseadmega ruumi õhuvahetust mõjutava sundventilatsiooniseadme paigaldamine teise ruumi, näiteks köögikubu paigaldamine ning selle gaasiseadmega samaaegne töötamine.
Hetkel on Eestis hinnanguliselt 40 000 gaasiseadmega majapidamist, mis peamiselt asuvad Tallinnas, Tartus ja Ida-Virumaal.
Foto: Scanpix


description: Keskerakonna aseesimehe Jaanus Karilaiu kinnitusel peavad erakonnas antavad garantiid edaspidi olema teada tervele juhatusele, mitte ainult esimehele ja peasekretärile, vahendas ERRi uudisportaal.

title: Karilaid: erakonnas antavad garantiid peavad olema teada tervele juhatusele


authors: Reuters Scanpix

description: 92aastaselt suri kopsupõletikku Greta Zimmer Friedman, endine halastajaõde. Pärast II maailmasõja lõppu New Yorgis tehtud foto, millel koju naasnud mereväelane suudleb kirglikult õde Friedmani, levis üle kogu maailma.

title: Suri maailma kuulsaim suudeldu


title: GALERII | Kuidas meeldib? Getter Jaani sai uue trendika jumestuse!

maintext:
Esmaspäeval esitleti uut Artistry sügistalvist kosmeetikakollektsiooni, kus modellina astus üles laulja ja jumestaja Getter Jaani.
Tänavuse sügistalvise jumestuse võtmesõnaks on metalliksära, mis peegeldab moelavadelt tuntud metalse läike luksuslikkust, dramaatilisust ja põnevust.
“Põhiline on: palju hiilgust, glämmi ja sädelust!” ütles Amway ilutreener Andrzej Sawicki tänavuste meigitrendide kohta, tehes Getter Jaanile uueks hooajaks sobilikku jumestust. “Getter on nii ilus, et talle sobib kõik,” kiitis rahvusvaheline jumestaja Jaanit ning lisas, et meigi tegemine ei pea olema absoluutselt aeganõudev, tuleb osata vaid tooted enda jaoks heas mõttes tööle panna. Getter Jaani jumestus valmis meigipõhjast puudrini vähem kui 10 minutiga.
Sawicki jagas üritusel ka tänavusi meigitrende, tuues välja näiteks tugeva lainerijoone, sädeluse ja glitteriga vürtsitatud suitsusilma ja punase huule.


title: ARVUSTUS: Maffiafilm „Suburra“ raputab naiivse vaataja maailmapilti

maintext:
„Kas poliitika on tõesti nii käest ära?“ taban end mõtlemast, kui vaatan Itaalia krimipõnevikku „Suburra: valu, veri ja võimuvõitlus“, kus parlamendisaadikud painduvad nagu plastiliin – paku vaid, et ootamas on hea soe koht uue suurettevõtte juhatuses ja hääled pudenevad sellele ärile soodsas suunas. Ja mida rohkem lasub poliitikute hingel valgust kartvaid tegusid, seda lihtsamini saab allilm neid marionetina hüpitada. Jah, filmi tegevus toimub Roomas, täpsemalt Colosseumist põhja poole jäävas Julius Caesari sünnilinnaosas Suburras, mis sai tuntuks oma punaste laternate tänavatega ning kus on läbi ajaloo oma kirgi rahuldanud ja räpaseid tehinguid sõlminud nii töölised kui ka eliit. Säärast kuritegelike perekondade omavahelist kemplemist meil ehk ei ole, aga lugu, mis kogu veriste sündmuste jada käivitab, võiks vabalt aset leida Eestiski. Pingetest lõhestatud parlamendi liige (Pierfrancesco Favino, „Inglid ja deemonid“) räägib naisele, et tööd on kole palju, ent sukeldub hotellis naudingute maailma. Ta hullab hotellis kahe lõbutüdrukuga ja tõmbab end narkootikumidest pilve. Kui üks neist – alaealine, nagu poliitikuhärra tellis – üledoosi tõttu sureb, ei võta parlamentäär loomulikult vastutust, vaid laseb jalga ja nõuab, et ellu jäänud prostituut (Giulia Gorietti) asja korda ajaks. RIUKALIK POLIITIK: Itaalia filmitäht Pierfrancesco Favino parlamendisaadik Filippo Malgradina. (Outnow.ch)
Naine kutsub appi tuttava mustlasnoormehe (Giacomo Ferrara), et laibast vabaneda. Väljapressimisest elatuvasse peresse kuuluv noorsand asub hotelli koridoris kohatud tipp-poliitikut šantažeerima – nagu edasise filmi käigus selgub, üsna süütute vahenditega. Poliitik pöördub allmaailma tutvustega erakonnakaaslase poole, et tüütule pommijale õpetust anda, ning alguse saab keerukas mitme paralleelse liiniga lugu, mis mahub nädala aja sisse ja on asetatud 2011. aastasse.
Muide, just 2011. aasta jaanuaris tuli ilmsiks Itaalia peaministri Silvio Berlusconi afäär alaealise, 17aastase prostituudiga. Berlusconi maadles ka korduvate korruptsioonisüüdistustega ning on kahtlustatud tema seotust maffiaga. Võimatu on paralleeli näha. ÕNNETU ORGIA TAGAJÄRG: kõrgklassi prostituut (Giulia Gorietti) ja tema pätiperest pärit sõber (Giacomo Ferrara) narkoüledoosi saanud alaealise tüdrukuga. (Outnow.ch) Kellele kaasa elada? Ühte peategelast filmil ei ole. Peale juba nimetatute näeme kupeldajat, kelle villas koorekiht privaatpidudel käib (Elio Germano); kõrilõikajat, kes erinevalt oma aukoodeksit järginud isast maffiareeglitele sülitab (Alessandro Borghi), ja tema narkosõltlasest armastatut (Greta Scarano); mustlastest pätipere patriarhi (Adamo Dionisi); staažikat maffiabossi, kes hoiab kramplikult kinni võimust Roomas toimuva üle (Claudio Amendola); paavsti, kes on võtnud nõuks ametist lahkuda, ja räpastesse rahatehingutesse mässitud kardinali (Jean-Hugues Anglade). Algul on eri tegelaskujusid hõlmavatel episoodilistel seikadel pealtnäha vähe seost, kuid mida edasi, seda selgemaks saab malenuppude paiknemine laual. Vaatajana on mõnevõrra ängistav, et pole ainsatki kangelast. Ei ole kellelegi kaasa elada, üks tegelane tekitab rohkem tülgastust kui teine. Kuigi – ja see äratundmine on häiriv – igaühes neist on ju midagi inimlikku, nende emotsioonid on päris ja kui üritada ennast nende rolli panna, siis kohati mõistetavadki. Lõppudelõpuks hoolitseb mafioosogi oma vanaldase ema eest ja halastamatule kurikaelale võib saatuslikuks saada armastus. OHTLIK NAINE: Maffiagängi keevaverelise liidri kallim Viola (Greta Scarano) tõestab, et relv on ka naise käes ohtlik asi. (Outnow.ch) Režissöör Stefano Sollima balansseerib meisterlikult kuldsel keskteel – pahad on endiselt pahad, mitte ei ärata sümpaatiat (nagu nii mõneski filmis, kus vaatajad saavad kurjamite järele õhata), kuid päris ükskõik nende saatusest ei ole. Põnevust krutivad vahetekstid, mis kuulutavad, mitu päeva on jäänud apokalüpsiseni ehk loo kulminatsioonini. Vaataja tundekeeli puudutab Prantsuse bändi M83 spetsiaalselt filmi jaoks kirjutatud elektrooniline muusika. Enim poeb hinge muidugi mure kõigi meie, nende inimeste pärast, kes peavad ärihaide ja kriminaalide poolt äraostetavate riigimeeste taktikepi all oma igapäevast elu elama. Salakokkulepped ja korruptsioon ei puudu ka siitsamast meie nina alt, vaadakem või pidevaid pistiseskandaale. Muud tüübid annab veel vahele võtta, aga rahvasaadikutega on raske - on's saadikupuutumatus ikka mõistlik nähtus? Filmi lõpus saab igaüks saab oma palga. Ühel või teisel moel. Moraali seisukohast on see vist õnnelik lõpp. Vähemasti õpetlik. Aga mis saab meist ja maailmast edasi? Poliitika ongi lootusetult mäda ja korrakaitsjad organiseeritud kuritegevuse vastu hambutud? Lühidalt: hea tuju film see ei ole. Mõtlikku argiõhtusse sobib ilmselt paremini kui lõõgastavasse laupäeva.


authors:
Afp
Scanpix
Vida Press

description: Eksnaine süüdistas "Grey anatoomia" staari Patrick Dempseyt vägivallas.

title: "Patrick ütles, et tahab teada, mis tunne on naist peksta!"

maintext:
" Bridget Jonesi beebis" kangelanna silmarõõmu kehastav Ameerika teletäht PatrickDempsey (50) poseeris esilinastusel uhkelt ja õnnelikult koos kogu oma perega – meigikunstnikust abikaasa Jilliani, teismelise tütre ja kaksikute poegadega. See oli talle suurvõit: eelmise aasta algul oli ta teatanud 15 aastat kestnud abielu purunemisest. Sahistati, et Patrickul oli tekkinud haiglaseriaali "Grey anatoomia" võtetel praktikandiga salasuhe. Talle pisteti ka sarjast sulg sappa. Ent Patrickul õnnestus Jilliani süda tagasi võita. Neid nähti armastuse pealinnas Pariisis käsikäes jalutamas. Ka esilinastusel käik kinnitas: abielu on päästetud.
Kuid Dempsey arvukatest fännidest teavad vähesed, et ta on varemgi abielus olnud. Paljudel pole aimu sellestki, et nägus Patrick oli aastaid enne "Grey anatoomiaga" maailmakuulsaks saamist üsnagi menukas teismeline näitleja. Oma tulevase esimese abikaasa, Rockyks hüütud Rochelle Parkeriga, tutvus Patrick 1984. aastal ühel oma esimestest näitlejatöödest. Ta mängis Neil Simoni näidendi "Brighton Beach Memoirs" rändlavastuses murdeeaga maadlevat poissi, Rocky aga kehastas tema tädi.
26aastase vanusevahega paar sõbrunes proovide käigus. Lesestunud kolme lapse ema Rocky, kes oli kogu trupile ema eest, tundis nooruki karjääri vastu siirast huvi ja aitas teda igal võimalikul moel. Selleks ajaks kui teatritrupp ringreisi alustas, oli neist saanud armastajapaar ja nad elasid koos. 1987. aastal peeti vargsi pulmad. Peig oli 21, pruut 47. Kaks aastat hoidis paarike abiellumist saladuses. "Ma ei teagi, kuidas see kõik juhtus. Kui mu noor nõbu aastaid tagasi vanemasse naisesse armus, pidasin seda hullumeelsuseks," rääkis Rocky intervjuus.
"Aga siis juhtub see su enesega. Ma ei otsinud midagi sellest, aga see õpetas mulle: ära iial ütle mitte iial."
Patrick õhkas intervjuudes, kuidas jumaldab oma naise elukogemust. "Ma ei usu, et mul omavanusega suhe toimiks. Oleksime mõlemad liiga kogenematud, liiga enesekesksed. Rocky on mind tohutult aidanud lihtsalt sellega, et kinnitas: ma olen okei, ma pole loll."
Lapsepõlves oli poisil diagnoositud düsleksia. Hiljem väitis Rocky, et Patrick polnud nende tutvumise ajal lugeda ega kirjutada osanud. "Varem pidin stsenaariumi ettelugemiseks nädal aega valmistuma. Rocky käskis mul iga päev valjusti ette lugeda. Ta õpetas mind seda asja rahulikumalt võtma."
SKANDAALNE PAARIKE: Patrick ja Rocky varjasid kaks aastat, et olid salaja abiellunud. Rocky muretses õelate kommentaaride pärast, kuid otsustas ikka südame kutset järgida. (Vida Press)
Patrickule tegi nalja, et on oma kasulastest noorem. Rocky poja Coreyga, kes oli temast aasta vanem, sai ta headeks semudeks. Rocky loobus näitlemisest ja võttis uue rolli: temast sai Patricku näitekunstiõpetaja ja mänedžer. Kuid Dempsey karjäär jäi soiku ja ka armuleegid kustusid. 1992. aastal andis Rocky lahutuse sisse, tuues põhjuseks ületamatud erimeelsused. Nooruke abikaasa oli tunnistanud truudusemurdmist. Ent lahutusest kujunes raevukas nelja aasta pikkune kohtuprotsess, mille üksikasjad on alles nüüd ilmsiks tulnud. Rocky väitis, et Patrick oli tema kallal mitukorda vägivallatsenud.
Näiteks kirjutas Rocky lahutuspabereis, et filmi "Can’t Buy Me Love" (1987) võtteil oli Patrick teda heast peast peksma hakanud – "ta ütles, et tahab teada, mis tunne on naist peksta!".
Rocky kinnitas, et vigasaanud käes on tal nüüd piinav liigesepõletik. Kord murdnud Dempsey naist autosse utsitades tema sõrmeluu. Rocky kannatanud ka hingeliselt väga. "Hakkasin meie abielu ajal regulaarselt psühhiaatri juures käima. Mulle määrati antidepressandid ja teised retseptiravimid, et suudaksin funktsioneerida."
Lisaks kinnitas Rocky, et ta mitte üksnes ei turgutanud oma noore abikaasa annet, vaid aitas tal vabaneda uimasti- ja alkoholisõltuvusest. Nende kooselu jooksul tõusis Dempsey aastateenistus miljoni dollarini. Kuid Rocky kurtis, et tema ei saanud mänedžeritöö eest sentigi. Patrick raisanud raha disainerirõivastele ja Porschele, sellal kui ta naisuke pensioniks säästmise pärast muretses.
Dempsey nimetas abielu naeruväärseks
Rocky sõnul oli neil jäänud jutt: tema loobub oma karjäärist, et Patrick saaks tippu tõusta – ja tipus pidi mees hakkama oma sidemete abil abikaasale tööd otsima. Seda aga ei juhtunudki.
Kohtu otsusel pidi Patrick maksma eksnaisele iga kuu umbes 10 000 dollarit elatist. Rockyle jäi ka nende ühine maja, auto ja luksuslik autosuvila. 2006. aastal võttis Rocky tagasi vägivallasüüdistuse. "Lahutuse ajal öeldakse raevuhoos asju, mida tavaliselt ei öelda," vahendab The Sun.
"Kuid väited füüsilisest ja vaimsest vägivallast nagu ka alkoholismist ning narkomaaniast on valed."
Nüüdseks on Rocky juba kaks aastat surnud. 74aastase naise viis hauda kurgu- ja kopsuvähk. Ta kinnitas lõpuni, et oli Patrickut siiralt armastanud ja talle palju ohvreid toonud. Dempsey aga on nimetanud noorpõlveabielu naeruväärseks freudistlikuks õudusunenäoks. "Aga mina ei ole sellega nõus," ütles Rocky.


authors: Panthermedia Scanpix

title: Ettevaatust! Viirushaigused on tänavu varajased!

maintext:
„Võttes arvesse meie apteekide müügistatistikat ja apteekrite hinnanguid, võib kindlalt väita, et viirushaigused on tänavu sügisel varajasemad kui tavaliselt,“ ütles Apotheka apteeker ning Terve Pere Apteegi juhatuse liige Kristiina Sepp.
„Septembris on möödunud aastaga võrreldes olnud tavapärasest enam
haigestumisi ülemiste hingamisteede viirusnakkustesse, mille sümptomid on
sageli sarnased – köha, nohu, vahel ka pea- ja lihasvalu ning palavik.
Samuti on juba liikvel kõhuviirused, mille sümptomiteks on oksendamine,
palavik, kõhulahtisus ja -valu,“ kinnitas ta.
Harvad pole ka juhtumid, kus ühe haiguse taandudes haigestutakse uuesti
järgmisesse. "Enamjaolt juhtub seda lastega, aga näeme, et ka täiskasvanud
lähevad haigena tööle ja levitavad nõnda viiruseid üha edasi. Nii teiste
nakatamise kui ka enda paranemise seisukohalt on väga tähtis haigestudes
siiski koju jääda ja puhata, et organism saaks oma jõuvarud koondada
haigusepisikute hävitamisele,“ rõhutas Sepp.


authors: Loomulikult On Itaalia Ja Kreeka Odavamad Kui Estonia

title: TV3 VIDEO | Tanja Mihhailova-Saar: "Hetkel ma last ei oota"

maintext:
Lauljatar Tanja, kel passis nüüdseks nimi Tanja Mihhailova-Saar, tunnistas TV3-le, et pulmapäeval oli tal närv sees, aga rõõm suur.
Miks valisid Tanja ning tema abikaasa Mikk Saar peopaigaks aga Itaalia, mitte Eesti või mõni muu riigi? Tanja sõnul oli nende sooviks pikemat aega ära olla. Valikus oli veel ka Kreeka, kuid otsustati siiki Itaalia kasuks. "Suurepärane toit, vaated, rahvas," loetles lauljatar Itaalia võlusid.
Uskuge või ei, aga Tanja sõnul oli nädal Itaalias isegi soodsam variant kui 2päevane pidu Eestis olnuks. "Kulu ei olnud üldse nii suur nagu inimesed arvavad," seletas Tanja. Oma osa oli ka pruutpaari sõpruskonnal, kes paljus oma tegemistega toeks olid.
Pisipere kohta tetas Tanja, et laste arvule ta mõelnud ei ole, kuid "ühega võiks hakkama saada". "Hetkel ma last ei oota, niiet sellest on veel vara rääkida."


title: Kommentaatorid Eesti vabariigi juubelist: pingviinide paraad tuleks ära jätta, aga rahvale mõeldud üritused peavad alles jääma

maintext:
Ajakirjanik Alo Lõhmuse ettepanek kulutada Eesti iseseisvuse 100. juubeli pidustusteks mõeldud raha hoopis haigekassa puudujäägi katmiseks pani kommentaariumi kihama.
"Eesti Vabariigi 100. aastapäeva tähistamisele kulutab riik 24 miljonit eurot, haigekassa mitteplaneeritud miinus on täpselt sama suur. Ehk oleks õige jätta suurejoonelised juubelipidustused ära ning ravida selle asemel Eesti inimesi - neid, kelle jaoks ju vabariik on loodud? See oleks sama ilus ja tark samm nagu Keila kunagine otsus ehitada järjekordse vabadussamba asemel Vabadussõja võidu mälestuseks hoopis koolimaja," kirjutas Lõhmus Facebookis.
Lõhmuse ettepanekul on toetajaid, kuid arvatakse ka seda, et riigi suur sünnipäev vajab tähistamist. Üldiselt ollakse nõus sellega, et piirata tasub ainult eliidile mõeldud pidustusi. Kogu rahvale mõeldud üritused aga peaksid alles jääma, sest Eesti vabariigi 100. aastapäev on oluline aatelisuse seisukohast.


description: Eesti meeste võrkpallikoondis alustas täna kolmemängulist kontrollmängude tsüklit Poolas 3:1 võiduga Itaalia Meistriliiga klubi Milano Powervolley Revivre vastu.

title: Eesti võrkpallikoondis alistas Itaalia kõrgliiga klubi


description: Rio olümpiamängudel USA 4x200 meetri vabaltujumise olümpiakulla võitnud koondisesse kuulunud Ryan Lochte´le määrati valesüüdistuse andmise eest võistluskeeld.

title: Rios tembutanud ujumise olümpiavõitjale määrati kümne kuu pikkune võistluskeeld


title: Lennufirma rassistlik teade: London on ohutu, aga olge ettevaatlikud mustade ja hindudega

maintext:
Aasia suuruselt kolmas lennufirma Air China on sattunud kriitika alla, sest nende ajakirjas ilutseb üsnagi rassistlik kommentaar.
Nimelt oli ajakirjas kirjutatud selline lause: "London on üldiselt ohutu koht, kuid siiski tuleb teatavaid asju meeles pidada. Näiteks ei tasu minna piirkondadesse, kus elavad peamiselt indialased, pakistanlased ja mustad.“
Foto ajakirjaleheküljest postitas sotsiaalmeediasse Hiina ajakirjanik, kes pidas kirjutist tõsiselt solvavaks – ta kommenteeris, et on käinud korduvalt Londonis ja midagi sellist Suurbritannia pealinna kohta välja tuua on lihtsalt kohatu.


description: Nice'i rünnakus viga saanud 13-aastase Svetlana raviks on kogutud 5700 eurot annetusi, kuigi arveid tasub haigekassa ja Prantsusmaa garantiifond.

title: Nice'i rünnakus vigastada saanud tartlanna toetuseks kogutakse raha, kuigi Prantsusmaa on lubanud arved tasuda


title: Eesti Patsientide Liit toetab tervishoiu rahastamise suurendamist

maintext:
Eesti Patsientide Liit toetab tervishoiutöötajate nõudmist suurendada tervishoiu rahastamist.„Patsientide Liidu keskne mure tervishoiu rahastamiskriisiga seoses on, et teenuste maht ja hinnad tõusevad kiiremini, kui kogu eelarve.
Tema sõnul võiks üheks meetmeks olla transpordi hüvitiste süsteem, et tagada patsientide elementaarsed õigused.„Raviteenuse kättesaadavusel on kolm tahku: õigeaegne vajaduspõhine ravi, teenuse geograafiline kättesaadavus ja teenuse rahaline kättesaadavus. Paraku on kõik kolm tahku kreenis. Õigeaegset ravi ei suudeta tagada ja taas on ilmnenud nõukogudeaegne fenomen, et ravile saamise eelduseks on tutvused. Kogu aeg suurenevad kulutused seoses arsti juurde sõitmisega. Erinevate riskigruppide nagu eakad, madala sissetulekuga ja krooniliste haigustega inimesed, ei suuda maksta patsiendi omaosalust, mis käib neile lihtsalt üle jõu,“ kirjeldas olukorda Tammepuu.


title: Kas Keskerakonna garantiikirjade 700 000 eurot väärib erakorralist kongressi?

maintext:
Pärast teadasaamist, et Priit Toobal on jaganud Paavo Pettai firmale garantiikirju peaaegu 700 000 euro väärtuses, olid Keskerakonna juhatuse liikmed šokis ja eile nõudis aseesimees Jaanus Karilaid erakorralise kongressi kokkukutsumist. Tema arvates sobiks erakonna uueks esimeheks Jüri Ratas, kirjutas Delfi. Õhtulehele ütles Karilaid, et praegu ollakse siiski äraootaval seisukohal. Garantiikirju uuriv komisjon esitleb oma töövilju kahe nädala pärast ja vahepealsel ajal keskendutakse presidendikampaaniale. Ta kinnitab aga, et mõte korraldada erakorraline kongress on endiselt õhus: "Pühapäeval pakkus mitu juhatuse liiget välja, et oleks vaja uut põhikirja. Aga uut põhikirja ei saa teha ilma erakonna kongressita. Nüüd on kaks varianti: kas ootame veel üle aasta või teeme ära sel aastal," kirjeldab Karilaid lisades, et tema arvates võiks põhikirjaküsimuse lahendada siiski juba tänavu.
See, kas kongressil valitakse ka uus juhatus, sõltub Karilaiu sõnul väljapakutavatest muudatustest: kui juhatuse liikmed on põhikirjas tehtavate muudatustega rahul, siis nendega ka piirdutakse.
"Kui on näha, et kellelgi on soov panna erakonna esimehe ja erakonna juhatuse liikmete valimine uuesti päevakorda… seda võib samuti kaaluda," arvab Karilaid. Postimehele antud intervjuus ütles Keskerakonna riigikogu fraktsiooni esimees Kadri Simson, et pühapäevasel koosolekul jäi talle mulje, et erakonna esimees Edgar Savisaar ja praegune peasekretär Oudekki Loone ei huvitu kuigivõrd Toobali garantiikirjade tõepärasuse uurimisest. Simsoni meelest on alust kahelda dokumentide allkirja ja kuupäeva õigsuses, sest garantiikirjad pole tehtud notari silme all. Presidendikampaaniat garantiikirjaskandaal ei sega On arvatud, et garantiikirjade avalikkuseni jõudmise korraldasid Mailis Repsi vastased segamaks tema presidendikampaaniat. Karilaid seda ei usu. "Garantiikirjade teema ei puuduta Mailis Repsi kuidagi. Ta ei ole nendele andnud oma heakskiitu ja ta ei ole ka sinna oma allkirja pannud. Tema saab oma kampaaniat rahulikult teha ja teda toetavad kõik erakonna liikmed." Poliitiku sõnul ei oleks targem olnud praegu ilmsiks tulnud dokumente presidendikampaania lõpuni varjata. Jaanus Karilaid arvab, et koosolek tõsteti pühapäevale soovist jagada omavahel infot juba varem ja pigem võib tema sõnul näha seost Priit Toobali samaaegse Tallinnas viibimisega. "Hea, et kogunesime," arvab Karilaid. "Kõige hullem oleks olnud, kui erakonna juhatuse liikmed oleksid koosolekut ignoreerinud, boikoteerinud ja oleks kaks erakonna juhatust olnud pühapäeval ja esmaspäeval." Mida lubas garantiikiri? Palju kõneainet tekitanud garantiikiri lubab vajadusel katta Paavo Pettai firma tekkivaid võlgu teiste isikute ees 460 000 euro ulatuses. Dokument anti välja 2. detsembril 2014. Esiti nenditakse, et Pettai firma Midfield ja Keskerakonna vahelised suhted on olnud väga head juba pikka aega, kuid garantiikirja allkirjastamise ajal ja varemgi on erakonnal olnud ettevõtte ees võlgnevusi. Seetõttu on Midfield sattunud majandusraskustesse ning ettevõte soovis saada garantiikirjaga kinnitust, et koostööd jätkatakse. Dokumendis on paika pandud ka ajad, kui Keskerakond soovib Midfieldi teenuseid.


title: Millal ja milleks tasub lasta last nõelaga torgata? Arst annab nõu!

maintext:
Lapsevanamana on me suurim soov, et meie lapsed oleksid terved. Lapse organism areneb ja kasvab kiiresti. Lapse normaalseks arenguks on oluline, et selleks vajalikke aineid, s.h vitamiine ja mineraalained, oleks organismis piisava varuga ja last ei kimbutaks haigused. Terviseriskide ennetamiseks tuleks lapsevanemal lapse tervisesse suhtuda teadlikult ning lähtuda asjaolust, et paljud haigused on regulaarse tervisekontrolliga ära hoitavad ja/või õigeaegse avastamise korral kergemini ravitavad.
Lastearsti haridusega meditsiinilabori arst dr Anneli Raave-Sepp tõdeb aastakümnete pikkusele kogemusele tuginedes: "Noored lapsevanemad on laste tervise ja heaolu suhtes kõrge valvsusega ning esimestel eluaastatel külastatakse perearsti sagedasti. Samuti tullakse imikutega ka otse meie laborisse lapse tervist kontrollima. Aja jooksul aga külastused vähenevad ja arstile pöördutakse lapse tõsiste kaebuste korral.“ Laboriarst paneb südamele, et kui lapsel esinevad tervisehäired, tuleb kindlasti esmalt pöörduda perearsti poole. Küll on aga mõnede lihtsate vereanalüüside abil võimalik ennetada nii üht kui teist terviseprobleemi või neid õigeaegselt avastada. Dr Raave-Sepa soovitab ühe-kahe aasta tagant teatud tervisenäitajaid kontrollida ka tervel lapsel.
Laboriarsti esmasesse valikusse kuuluvad järgmised analüüsid:
Hemogramm annab ülevaate organismi üldisest tervislikust seisundist. Analüüsi tulemuste alusel saab hinnata kehvveresuse või selle eelse seisundi olemasolu; selgitada, kas lapse immuunsüsteemi üks oluline lüli (valgevererakud) on näiteks algavaks gripihooajaks valmis, kuidas on olukord allergia esinemisega?
C-reaktiivset valku (CRP) toodavad maksarakud ja näitab lapse organismis põletiku esinemist. Analüüs on ülihea ägeda põletikulise haiguse diagnoosimisel ja haiguse kulu peegeldajana, aga CRP võimaldab hinnata ka varjatult (ilma eriliste kaebusteta) kulgeva põletiku olemasolu.
Vitamiin B12 on oluline valkude, rasvade, süsivesikute ainevahetuseks, rakkude kasvamiseks, arenemiseks ja taastootmiseks, normaalseks vereloomeks ning närvisüsteemi ja naha häireteta toimimiseks. Lapsel on vitamiin B12 oluline kogu organismi normaalseks arenguks, eriti aga aju arenemiseks. Juba mõnenädalane vitamiin B12 puudulikkus võib imikul põhjustada pöördumatu närvisüsteemi- ja ajukahjustuse. Vitamiin B12 allikaks on loomsed toiduained (liha, muna, piim), taimsetes toiduainetes seda ei leidu. Imikul on vitamiin B12 allikaks ema rinnapiim. Kui imetaval emal esineb vitamiin B12 puudus, ei sisalda seda piisavalt ka rinnapiim. Seetõttu peaks vitamiin B12 taset jälgima ka lapseootel naised.
Ka raud on lastel vajalik aju normaalseks arenguks ja toimimiseks. Väikelapseea rauapuuduse tulemusena võivad lapsel hilisemalt esineda õpiraskused ja käitumishäired. Rauapuudus on üks peamisi kehvveresuse põhjustajaid, kuid rauapuudusele viitavaid sümptomeid võib esineda ka ilma aneemiata. Sümptomiteks võivad näiteks olla: väsimus, uimasus, unehäired, halb mälu, isupuudus, üldine nõrkustunne, sagedased pea- ja lihasvalud, suurenenud vastuvõtlikkus nn külmetushaigustele, häirunud naha ainevahetusest halb jume, haprad juuksed ja küüned. Parimaks rauaallikaks on loomne toit (punane liha, maks jt), mis aga ei kuulu paljude laste lemmiktoitude hulka. Raua omastamist soodustavad toidu termiline töötlemine ja C-vitamiin. Omastamist takistab samaaegne suur kaltsiumi sisaldus toidus (nt piimatooted) või kaltsiumi preparaatide kasutamine, rohke karastusjookide ja kohvi/ tee joomine. Ferritiini analüüs näitab kui palju on organismis rauda tagavarana. See on oluline analüüs rauapuuduse välja selgitamisel.
Vitamiin D on oluline luude ja hammaste normaalseks arenguks. Pikaaegsel vitamiinipuuduse puhul võib lastel aeglustuda pikkuskasv, häiruda luustumine ja tekkida rahhiit. Vitamiin D mõjutab lisaks vere hüübivust, närvikoe talitlust, koordinatsiooni, toimides sellistele lihasrakkudele, mille ülesandeks on kontrollida kehaasendit ja säilitada tasakaalu ning aitab sellega vältida kukkumisi ja traumasid. Kevad- ja sügisväsimuse üheks põhjuseks võib olla just nimelt vitamiin D puudus. Füüsiliselt aktiivsetel lastel on piisav kogus D-vitamiini vajalik sportliku sooritusvõime ja lihasjõudluse tagamiseks. Toiduga saadava vitamiin D omastamiseks ja ainevahetuseks on oluline, et toit sisaldaks piisavalt rasva. Meie kliimavööndis toimub nahas vitamiin D tootmine ainult suvekuudel (maist augustini), muul ajal tuleb seda preparaadina (soovitavalt õlilahuses) juurde tarbida.
Meditsiinilabori SYNLAB arstid on lapse tervisele mõeldes pannud kokku Terviseriski paketi lapsele (0-14a), mis koosneb viiest ülal loetletud vereanalüüsist. Tulemuste alusel on võimalik hinnata lapse üldist tervislikku seisundit, tuvastada põletikke, allergiaid ja lapse arengus olulisemate vitamiinide ning mineraalainete taset. Paketi hind on 33 eurot. Hind on kujunenud analüüside haigekassa hinnakirja alusel. Tulemused valmivad kuni kolme tööpäeva jooksul. Analüüside tulemused on esitatud selliselt, et analüüsi nimetuse järel on toodud lapse tulemus ning selle järel normväärtuste vahemik. Vajadusel saab konsulteerida SYNLABi laboriarstiga. Paketti saab tellida patsiendiportaalist Synlab ja SYNLABi verevõtupunktidest üle Eesti.


title: Jüri Ratas ei taha Keskerakonna esimeheks ja keskendub Mailis Repsi presidendikampaaniale

maintext:
Jüri Ratas ei tahtnud täna midagi kuulda Jaanus Karilaiu mõttest, et sel aastal tuleks teha Keskerakonna erakorraline kongress, kus Ratas võiks kandideerida Keskerakonna esimeheks.
Ratase sõnul on ta täna kogu päeva Raplamaal Keskerakonna presidendikandidaat Mailis Repsi toetuseks kampaaniat teinud ja Keskerakond võiks keskenduda presidendivalimistele.
Ratas nentis, et Keskerakonnas on 15 000 liiget ja poliitikule on alati tore, kui keegi talle toetust avaldab.
Mis puudutab Keskerakonna erakorralise kongressi kokkukutsumist, siis seda teeb Ratase sõnul Keskerakonna volikogu, mis seda otsust aga teinud ei ole, sest praegu tegeletakse presidendivalimistega.
Pikemalt loe juba Delfist!


title: Uuri, kas sinu perearst kuulub Eesti parimate sekka

maintext:
Eesti Perearstide Seltsi koostatud perearstipraksise kvaliteedijuhise alusel valitud tänavused parimad praksised on selgunud - tunnustuse pälvis 54 perearstipraksist üle kogu Eesti.
Perearstipraksiseid hinnatakse eelkõige tervikuna, kuid hindamisel võetakse arvesse erinevaid aspekte, näiteks praksise töökorraldust, arstiabi kättesaadavust, ravi kvaliteeti, sealhulgas haiguste ennetamist, arstiabi järjepidevust ning koostööd patsientidega.
Eesti Perearstide Seltsi juhatuse liikme Triinu-Mari Otsa sõnul oli tänavu parimale ehk A-tasemele kandideerijaid rekordarv. „Kõige kõrgema taseme kategooriale kandideerimiseks esitasid andmed 70 praksist. Pärast praksiste hindamist jäi sõelale 54 perearsti või perearstikeskust – see number on eelmiste aastatega võrreldes kasvanud,“ kommenteeris Ots.
Triinu-Mari Ots toob esile, et parimaid praksiseid ühendab soov areneda nii organisatsioonina, pakkudes sealjuures häid võimalusi arstidele ning parimat abi patsientidele. Auditeerimise protsess pakub tema hinnangul nii audiitoritele kui praksistele võimalusi kogemuste vahetamiseks ja töökorralduse parendamiseks.
Esmakordselt kaasati auditeerimisse juhuvalim järgmise taseme praksistest, mis andis parema ülevaate ning tegi auditeerimisprotsessi põhjalikumaks. Esimest korda osalesid auditeerimise protsessis partneritena ka Terviseamet ja Eesti Haigekassa.
Haigekassa esmatasandi paketi arenduse talituse juht Külli Friedemann toob võrreldes varasemate aastate valikuga välja selle, et esimest korda on perearstipraksised seotud perearstide kvaliteedi lisatasu süsteemiga, milles osalemine on alates 2015. aastast kohustuslik. „Haigekassa peab oluliseks perearstikeskuste kvaliteedi tõstmise motiveerimiseks hinnata perearstikeskust kui tervikut. Kvaliteedi tõstmine on ka meie kindlustatute huvides — kui praksis toimib vastavalt kvaliteedistandarditele, saavad sellest kvaliteetse ja tulemusliku ravi näol kasu ka patsiendid,“ lisas Friedemann.
Otsa sõnul on tublid ka need praksised, kes tänavu A-taset ei saavutanud: „Alati saab leida kohti, mida oma töös veel paremini teha ja see ongi kvaliteedisüsteemi üks eesmärke – kuidas aidata kõikidel perearstidel veel kvaliteetsemat teenust osutada,“ ütles Ots.
Parimad praksised 2016 (tähestikulises järjekorras)
1. Andri Meriloo Arstikabinet OÜ
2. Astermed OÜ
3. Doktor Kraft-Jaaksoo OÜ
4. Dr. Merike Tubli OÜ
5. Elva Kesklinna Perearstikeskus OÜ
6. Eraarst Kersti Veidrik OÜ
7. Eve Mõistuse Perearstikeskus OÜ
8. Järveotsa Perearstikeskus OÜ
9. Jürgenson PAK OÜ
10. Kadrina Tervisekeskus OÜ
11. Kose Perearstikabinet OÜ
12. Laagri Perearst OÜ
13. Linna Tervisekeskus OÜ
14. Linnamõisa Perearstikeskus OÜ
15. Magdaleena Tervisekeskus OÜ
16. Margut Soomann
17. Medicum Perearstikeskus AS
18. Meditiim OÜ
19. Meie Tervis OÜ
20. Merekivi Perearstid OÜ
21. Mõisavahe Perearstid OÜ
22. Mähe Perearst OÜ
23. Märjamaa Perearstikeskus OÜ
24. Panakeia OÜ
25. Perearst Aet Valgepea OÜ
26. Perearst Anne Kaldoja OÜ
27. Perearst Anu Vasar OÜ
28. Perearst Hiie Karelson OÜ
29. Perearst Inna Viik OÜ
30. Perearst Irina Fomkina OÜ
31. Perearst Külvi Peterson OÜ
32. Perearst Mairi Kotsar OÜ
33. Perearst Mall Lepiksoo OÜ
34. Perearst Mare Torn OÜ
35. Perearst Minija Pääslane
36. Perearst Piret Tammist OÜ
37. Perearst Sirje Saar OÜ
38. Perearst Svea Rosenthal OÜ
39. Perearst Taimi Laur OÜ
40. Perearst Tiiu Kaasik OÜ
41. Perearst Tiiu Tootsi OÜ
42. Perearst Ülle Perend OÜ
43. Perearstid Rauam & Gavronski OÜ
44. Perearstid Takker Ja Sarapuu OÜ
45. Peremed OÜ
46. Pirita-Kose perearstikeskus OÜ
47. Rakvere laste tervisekeskus OÜ
48. Randvere Perearst OÜ
49. Saku Tervisekeskus OÜ
50. Sõmeru perearst OÜ
51. Tabasalu perearstikeskus OÜ
52. Tallinna Munitsipaalperearstikeskuse OÜ
53. Ädala perearstikeskus OÜ
54. Ülikooli perearstikeskus OÜ


description: Kelly Sildaru alustab juba homme oma võistlushooaega, kui paneb suusad alla Uus-Meremaal peetavatel Cardrona mängudel. Lähituleviku suurim võistlus on aga High Five suusafestival, mis toimub septembri lõpus Prantsusmaal.

title: VIDEO | Kelly Sildaru reklaamib vahvat suusavõistlust!

maintext:
"Ma pean jälle habet ajama."
"Miks sa nii arvad?"
"See peegel näitab, et mu habe on hirmus pikk."
"See pole peegel, see on juuksehari."


authors: Bulls Afp Scanpix

description: Kakskümmend aastat tagasi oli Renée Zellweger edu ja kuulsuse lävel. Ta oli just saanud rolli Tom Cruise’i filmis "Jerry Maguire" ja tema kõrval oli nägus noor muusik. Kuid imekaunis armulugu lõppes tragöödiaga: Renée kallim võttis endalt elu.

title: "Bridget Jonesi" tähe esimene armastus tappis end südamevalust

maintext:
Nende armulugu kestis umbes viis aastat. Siis aga otsustas Zellweger Floridasse kolida. See murdis Simsi südame. 6. juunil 1996 lasi ta end maha, jäädes igavesti 27aastaseks.
Kakskümmend aastat tagasi oli Renée Zellweger edu ja kuulsuse lävel. Ta oli just saanud rolli Tom Cruise’ i filmis "Jerry Maguire" ja tema kõrval oli nägus noor muusik. Kuid imekaunis armulugu lõppes tragöödiaga: Renée kallim võttis endalt elu.
"Oli selge, et Sims armastas Renéed väga"
"Arstid ütlevad, et kui oled juba vaimselt haige, siis võib mõni sündmus vallandajaks osutuda," ütles Simsi 73aastane ema Bonnie Ellison Daily Mailile.
"Oled niigi depressioonis, aga siis juhtub midagi hirmsat, mis depressiooni veelgi sügavamaks muudab."
Bonnie ei tea tänini, miks tema andekas ja ülimalt nägus poeg otsustas end tappa. "Kirja ta endast maha ei jätnud."
Kuid poeg elas väga rängalt üle nii lahkuminekut Zellwegerist kui ka seda, et mainekas Geffen Records oli tema ansambli Pariah üle parda visanud. Sims üritas juba korra varemgi end tappa. Tookord võttis noorem vend Kyle tema käest relva ära.
"Nii et Sims läks ja ostis endale uue," nendib ema. "Sellepärast olengi ma relvaseaduste vastu."
Simsi ema Bonnie sai poja pruudiga suurepäraselt läbi. Nad käisid alati Pariah’ kontsertidel abiväeks. "Mina müüsin Pariah’ T-särke ja Renée aitas mind." Bonnie ei varja, et bändipoiste ümber parvlesid alailma teised tüdrukud.
Kuid konkurents polevat Renéed heidutanud. "Ta on väga enesekindel. Ma ei tea, kas ta kunagi nende pärast muretses – kui, siis sügaval sisimas."
Ei saa öelda, et Renée oleks Hollywoodis karjääri teinud oma välimusega. "Jerry Maguire’s" kehastas ta Tom Cruise’i kõrval halli hiirekest. Ka Austini muusikaringkondades jäi ta kohaliku näitlejatari Lisa Newmyeri varju, kirjutab Daily Mail. Lisa semmis Simsi noorema venna Kyle’iga, kes samuti bändis mängis.
UUE KALLIMAGA: Juba mitu aastat on Renée kõrval püsinud Austini rokkar Doyle Bramhall II. (AFP / Scanpix)
"Kõik võtsid Renéed iluduskuninganna Lisa poisitarist sõbrannana," nendib Bonnie. Kuid Simsil ei jagunud teiste neidude jaoks silmi. Renée oli tema elu suurim armastus. "Oli selge, et Sims armastas teda väga," ütleb ema.
Pärast suhte purunemist käis noormees teistegi tüdrukutega, kuid ühegagi neist ei tekkinud tõsiseltvõetavat suhet. "Tema kõrval oli alati keegi, aga nende nimesid ma ei teadnud," ütleb ema kuiva naeratusega.
Renée pidas Simsi matustel kõne. Ema ei mäleta, mida ta täpselt rääkis. "Aga ma olen kindel, et see oli ilus kõne. Renée on alati väga hea kõnepidaja olnud," jagub Bonniel kunagisele miniale endiselt häid sõnu.
Zellweger astus üles ka tänavu märtsis Austini muusikaauhindade jagamisel, kus Simsi mälestati tema 20. surma-aastapäeva lähenemise puhul.
Nüüdne armastus on samuti Austini rokkar
Uues filmis "Bridget Jonesi beebi" mängiva Renée armuelu on aastakümneid heitlik olnud. Tal on seljataga armusuhe filmikuulsuste Jim Carrey, George Clooney ja Bradley Cooperiga ning kiirelt lahutatud abielu kantrilaulja Kenny Chesneyga.
Ent juba mitu aastat on Renée kaaslaseks kodulinnast Austinist pärit rokkmuusik Doyle Bramhall II. Doyle oli nende Austini muusikute seas, kes Simsi surma-aastapäeva puhul andsid välja plaadi "Friends of Sims".


title: Kas teadsid? Kõrge pulss näitab suurenenud diabeediriski

maintext:
Kas sa teadsid, et pulsisagedus annab aimu, kui suur on su diabeedirisk? Teadlased väidavad, et kõrge keskmise pulsisagedusega inimestel on see tervelt 59% kõrgem.
Nii kinnitab hiljutine uurimus, milles osales rohkem kui 73000 inimest, vahendab Prevention. Lisaks arvestasid ajakirjas International Journal of Epidemiology avaldatud uuringu autorid sellise järelduse tegemisel ka seitsme varasema uurimuse tulemusi, kus osales kokku pea 100000 inimest. Kõik need uuringud on jõudnud samale tulemusele, et kõrgema keskmise pulsisagedusega inimestel on 59% kõrgem risk diabeeti haigestuda kui madala pulsisagedusega inimestel.
Puhkeasendis jääb inimese pulsisagedus vahemikku 60-100 lööki minutis. Normaalne pulsisagedus, mis on ka enamikul inimestest, on 65-85 lööki minutis. Kuid just seda ületav grupp ehk siis inimesed, kelle pulsisagedus on üle 85 löögi minutis, on diabeedi riskigrupis.
Seda, kas kõrge pulsisagedus tekitab diabeeti või diabeet tekitab kõrget pulsisagedust, teadlased veel öelda ei oska.


authors:
Cameron Richardson
Newspix Rex

title: Swifti ja Hiddlestoni suhe on juba kriisis?

maintext:
Suve hakul oma suhtest teada andnud ja nädalate viisi nokkapidi koos olnud Taylor Swift ja Tom Hiddleston hoiavad nüüd kahtlaselt madalat profiili.
Daily Mirror teab rääkida, et USA poptähe ja briti näitleja suhe on jõudnud kriisi. “Sellest kõigest sai täielik palagan ja Tomil on kõrini, et teda koheldakse üleskiidetud eskortteenuse pakkujana,” räägib Radar Online’i allikas.
Ühendriikide iseseisvuspäeva pidustustel T-särki “Ma armastan T.S-i” kandnud Tom olevat nüüd murdumise piiril. Ta tahab tõestada, et nende suhe pole mingi nali.
Pingeid tekitavat ka see, et Tom peab uue “Thori” filmi võtete tõttu Austraalias viibima. Saab näha, kas kuulus paar ilmub 18. Septembril käsikäes Emmy auhindade galale, kus Hiddleston püüab auhinda oma rolliga Briti sarjas “The Night Manager”.


description: TV3 eetrisse jõudis täna kihlumissaade "Tule mulle naiseks", kus võimsa abieluettepaneku planeerinud Tanel suutis üllatada oma kauast elukaaslast Kadit.

title: ANNA TEADA | Kas Tanel korraldas kihlumissaates võimsa peo?


description: Eesti meeste võrkpallikoondis alustab täna Rumeenias Craiovas EMi valiktsükli teist ringi, kus eesmärgiks on võit. Makedoonia, Rumeenia ja Tšehhi meeskondadega mängitakse kahel korral ning arvestades senist eestlaste hoogu peaks edasipääs olema tehtav!

title: Võrkpallikoondis asub järgmist tähist saavutama

maintext:
„Teadsime, et reis on hästi pikk ja jõudsime isegi kaks päeva varem kohale. Saime kohe tavapärasesse rütmi, millega oleme harjunud turniiri eel,“ selgitas ta. Eestlased käisid juba eile päeval saaliga tutvumas ning tegid tavapäraseid jõuharjutusi. „Kõik mehed on korras ning ootame kohtumisi!“
„Tšehhidel on kaks huvitavat mängumeest: Michal Finger ja Donovan Dzavoronok. Diagonaalründaja Fingeril pole just parim tehnika, aga ta on korraliku hüppe ja kõva käega, kes kasutab ära seda, mis talle antud ning selle pealt ta elabki. Dzavoronok on alles 1997. aastal sündinud, aga kindlasti tulevikumängumees. Meie eesmärgiks on kindlasti jälgida, kuidas suudame tema vastuvõttu segada, sest see pole nii tugev kui tema rünnak,“ selgitab Vassiljev.
Reedel minnakse vastamisi Rumeeniaga, kelle kohta on eestlastel kõige vähem infot. „Esiteks pole see põlvkond mehi meie vastu üldse mänginud, kuid teiseks polnud neid tänavu ei Euroliigas ega Maailmaliigas. Meil on pildimaterjal nende kontrollkohtumistest Iisraeli ja Moldova vastu, aga sealt päris korralikku ülevaadet ikka ei saa,“ arvab Vassiljev.
Tõsi, Eesti koondise peatreeneril Gheorghe Cretul on oma kodumaaga arveid klaarida küll ja veel. Nimelt oli Cretu üheksa aastat tagasi Rumeenia peatreener, kuid lahkus aasta hiljem alaliiduga tekkinud lahkheli tõttu. Toonasest võistkonnast on Vassiljevi sõnul alles mõni Cretule tuttav mängija, aga suurt see ei aita. „Pärast nende esimest kohtumist Makedooniaga saame niikuinii pildi ette, küll oleme teisel mängupäeval targemad!“


title: KULDNE SÜGIS | Lõõgastus koos spaahoolitsustega Jurmalas

maintext:
Paljud usuvad, et armastus on see, mis meie elule tähenduse annab. Ihu ja hinge värskendavad mõnusad sauna- ja basseinielamused, spaahoolitsused ja majutus populaarses Jurmala Spa hotellis kinnitavad seda kindlasti.
Spaapaketis kahele sisaldub:
- Kahekohaline tuba 1 öö
- Buffet hommikusöök kahele
- 1 hoolitsus mõlemale SPA menüüst
- Piiramatu sauna- ja basseinikeskuse kasutus
- Piiramatu jõusaali kasutus
- Soodustus hotelli katusebaaris "Seaside"
- Hommikumantlite kasutus
- Tasuta wifi
- Tasuta parkimine
Vaata täpsemalt SIIN!


title: KULDNE SÜGIS | Laps sügiseks soojalt ja moodsalt riidesse!

maintext:
Rõivapood Kingaklubi tutvustab head valikut lasterõivastest ja jalatsitest, mis hoiavad Sinu lapse soojas ka jahedal sügisel ja pakaselisel talvel.
Softshell toodab mõnusaid laste jopesid, poolmantleid ja pükse. Nende rõivad on veekindlad, hingavad ning neile on trükitud helkurid. Softshelli rõivastele sobib ideaalselt masinpesu temperatuuriga 40 kraadi.
Gore-Tex jalanõud poistele ja tüdrukutele on samuti kasulik valik. Tegemist on ideaalsete iga ilma jalatsitega: poolkõrged sääred hoiavad aktiivset last ka vihmase ilmaga kuivas. Tänu krõpsukinnitusele on jalatseid imelihtne kiiresti jalga tõmmata.
Sügisel on ka olukordi, kui on vaja kummikuid! Viking New Splash Vinter kummikutel on naturaalsest kummist pealsed ja tald, vooder on karvasest tekstiilist. Väljavõetav sisetald on samuti karvastatud, kummikud sobivad hiljem kanda ka ilma sisetallata.


title: Ragnar Klavani kentsakad juhtumid fännidega: filmiv taksojuht ja paparatšost Aasia härra

maintext:
Eesti jalgpallikoondise kapten Ragnar Klavan avas ETV saatele "Pealtnägija" pisut oma Liverpooli elu telgitaguseid. Muuhulgas pajatas Viljandist pärit keskkaitsja paar vahvat lugu, mis Inglismaal kuulsusega kaasneb.
"20-30 minutit jalgpallijuttu kannatab ära taksos, aga ükskord mingi India vend hakkas Youtube'i videot või midagi tegema, et sõidan siin praegu Ragnar Klavaniga jne," rääkis Klavan "Pealtnägijale". "See oli küll liig. Esiteks on see väga ohtlik ja teiseks ebameeldiv."
Teine kentsakas fänniseik: "Aasiast pärit vanem meesterahvas tuli pärast hommikusööki minu juurde ja küsis ilusti, kas võib pilti teha. Aga ta ei olnud nutitelefoniga eriti sina peal ja tal tuli ette viimane kaameraga tehtud pilt, kus olin mina hommikust söömas. Siis ta kohmetus ja vabandas, et sellise pildi tegi."
Klavani (ja tema meeskonnakaaslaste) täpne aadress on saladus, mida Liverpool üritab hoolikalt varjata. Põhjuseks nii fännid kui kõmupiltnikud. Näiteks, kui perekond Klavan soovib interneti vahendusel midagi tellida, siis palus klubi paki tellida Melwoodi ehk Liverpooli treeningkeskusesse.
Klavanite korterinaaber on teine suvine ost, 25aastane poolkaitsja Georginio Wijnaldum. Kuidas hollandlane naabrimehena on? „Probleeme on, probleeme on," sõnas Klavan lõbusalt. "Ta on nooremat tüüpi ja seinad on suhteliselt õhukesed. Mõnikord kostub muusika läbi seinte, siis tuleb sõnum saata ja ta võtab rahulikumalt."


authors: See On Ebaaus Et Mind Pannakse Tundma Et Ma Ei Peaks Tundi Magama Ja Pean Tööd Tegema

authors: Et Ära Elada. Ma Ei Saa Selles Suhtes Ju Midagi Teha Et Sündisin Sellisena

title: Tumedanahaline eestlanna: ebaaus, et mind pannakse tundma, et tahaksin olla teise nahatooniga

maintext:
Keskmisest tumedama nahatooniga eesti tüdruk Sinencia Kass on kogenud eestlaste rassistlikku suhtumist. Näiteks istus ta trollis, kuhu sisenenud vanem naine hakkas ennast sättima neiu kõrvale vabale kohale. Märgates, et kõrval istub tumedama nahaga neiu, tõusis naine aga ruttu püsti ja ütles üle terve trolli: "Oi ei, neegri kõrvale ma küll ei istu!"
Bussis on ette tulnud ebameeldivaid olukordi, kui inimesed kommenteerivad 16aastase tallinlanna Sinencia nahavärvi, ise mõistmata, et tagaräägitu emakeel on eesti keel ja ta saab nende jutust aru. Tänaval on tüdrukule järele karjutud: "Pagulane!"
Sinencia arvates on omamoodi kurb, et ta on kiusamisega leppinud. "Keegi ei tohiks olla harjunud väärkohtlemisega. Väga kahju on, et inimesed ütlevad kellegi välimuse kohta midagi halvasti, sest näiteks mina ei saa enda nahatooni kohta midagi teha – ma olen sellisena sündinud.
Ebaaus, et inimesed panevad mind tundma, et tahaksin olla teise nahatooniga. Igal inimesel on õigus olla uhke enda rassi, rahvuse ja välimuse üle."


title: GALERII | Rein Taaramäe lõpetas Tallinna rattamaratoni üleni porisena: nina mudas polegi ammu olnud!

maintext:
Kõrvemaal toimunud Tallinna rattamaratonil võidutses Caspar Austa, kes kihutas napilt enne lõppu eest Katjuša ratturil Rein Taaramäel.
"Mul oli vaja korralikku intensiivset treeningut enne maanteesõidu EMi ja MMi. Trennis ei viitsi intensiivsust teha, seepärast siia tulengi," selgitas Taaramäe sõidujärgses intervjuus. Alles eelmisel nädalal katkestas rattur Vuelta velotuuri, kui sai ühe võistkonna autolt löögi.
He is alive. @ReinTaarame lucky in his bad luck. #LV2016 pic.twitter.com/3Zn6zuKH1z


authors:
Alar Truu
Ed Sykes
Twitter
Instagram
Kacper Pempel

description: 15. septembri spordipäev toob Eesti rahvale taaskord palju põnevaid spordihetki. Eesti võrkpallikoondis alustab täna Rumeenias Craiovas EMi valiktsükli teist ringi, kui kell 17.00 minnakse vastamisi Tšehhiga. Samuti läheb käima Euroopa liiga vurr, kus kaasa teeb ka Sergei Zenjovi koduklubi Gabala, kes täna kell 20.00 algavas mängus, sõidab Belgiasse külla Anderlecht´ile. Kõik olulisemad spordihetked toob teieni Õhtulehe otseblogi, püsige lainel!

title: NII SEE JUHTUS | Eesti võrkpallikoondise mannetu mäng, ManU sai Euroopa liigas üllatuskaotuse, Zenjovi koduklubi alistus

maintext:
Nice start to the season with the first ever fis pipe podium #halfpipe #cardronanz #stoked
A photo posted by Kelly & Henry Sildaru - (@sildaru) on Sep 14, 2016 at 10:34pm PDT


description: Ilmselt maailmas enim mängitav korvpalli arvutimäng NBA 2K tegi algselt oma uusimas versiooni Hispaania koondise korvpallurist Rudy Fernandezist mustanahalise palluri.

title: Maailma kuulsaim korvpallimäng muutis Hispaania superstaari rassi

maintext: Thanks @NBA2K @EuroLeague for making one of my dreams as a child come true...but my name is not Fernandez 😂😂 #Rudy2k pic.twitter.com/dFhColOjmK


authors:
Mati Hiis
Mrs.President Teie Esmane Kohus On
Sind Tuleb Tõesti Eemaldada
Eesti Kodanik

title: Ilvi Jõe-Cannon | Kas elame ikka vabas Eestis?

maintext:
Mul on jäänud viimased 19 aastat Eestis elades vahel mulje, et siin elab edasi nõukogude aja vaim ega taha kuidagi taganeda ning ruumi teha demokraatlikule mõtteviisile ja institutsioonidele. Kolisin sünnimaale tagasi pärast seda, kui mu eakas ema lahkus manalasse, mõttes plaan rakendada siin oma Ameerika haridust ja kogemusi demokraatliku kodanikuühiskonna poliitikas kaasalöömisel. Olin USAs aktiivne nii eestlaste poliitilises tegevuses kui ka oma osariigi poliitikas. Minu meelest vajas totalitaarse režiimi ikkest vabanenud Eestis iga pead ja kätepaari, et sellest saaks võimalikult lühikese ajaga jälle vabalt mõtlev jätkusuutlik riik, mille NSVL oli tallanud põrmu. Arvasin, et kuna olen materiaalselt sõltumatu, siis soodustab see sujuvat koostööd Eesti hüvanguks. 19 aasta jooksul olen osalenud Eestis vabatahtlikult mitmes MTÜs, mille eesmärk on tugevdada ühiskonnale vajalikke institutsioone, rõhuasetusega demokraatlikel põhimõtetel ja inimõiguste edendamisel.
Heites tagasipilku oma ühiskondlikule tegevusele ja eriti seekordsele kandideerimisele presidendi ametikohale, ei saa ma lahti tundest, et tegelikult on minu jõupingutused võrdsuse printsiipide ja läbipaistva tegutsemise juurutamisel tekitanud nii mitmeski ringkonnas hoopis vastumeelsust. Meenub aastaid tagasi ühe juhtiva mehe soovitus USAs elavatele eestlastele (ta käis seal taasiseseisvumise alguaastail), et andke meile ainult raha, küll me ise teame, kuidas asju ajada. Tekib tunne, et nn teine silmapaar on Eestis soovimatu fenomen.
Kuidas siis muidu seletada järgmist ehtnõukogulikku juhtumit. Organisatsioon, millega olen seotud, tunnustas aastakoosolekul mu pühendunud tegevust inimkonna heaolu nimel. Autasustamisüritus lõppes grupipildi tegemisega. Kui nägin mõni aeg hiljem seda fotot, ei leidnud ma sellelt ennast. Mu nägu oli eemaldatud täpselt samas stiilis, nagu tehti Stalini ajal puhastusaktsioonide ohvriks langenud tegelastega. Lugesin 31. augustil ilmunud EELK ajalehest, et midagi sellist juhtus nüüdis-Venemaalgi. Soomeugri vaimulike XIII konverents Venemaal Petroskois lõppes samuti grupipildi tegemisega. Kui ametlikult tellitud foto ilmus, oli see aga retušeeritud ja naisvaimulikelt olid eemaldatud ametitunnused. Rõhutan siinkohal, et see juhtus Venemaal, kus pole selline asi eriti üllatav. Aga Eestis? Et kandideerin presidendiametisse musta hobusena, on tingitud olukorrast, kus riigikogu fraktsioonid ei kutsunud mind, erakondadeülest ja majanduslikult sõltumatut kandidaati isegi kohtumisele, eelistades omavahelist lehmakauplemist. Usalduskriis saab alguse sealt, kus ei lasta vaba häält kõlada.


title: PETTUSED JA KATTETA LUBADUSED: üheksalapselise pere kodu lammutati, remont jäi tegemata

maintext:
Heategevuslik saade "Kodutunne" alustab sügishooaega skandaalse looga perest, kelle kodu lammutati pettuse teel ja katteta lubadusi andes. Kose vallas elava üheksalapselise pere kodu lammutati kolm aastat tagasi. Ettekäändeks tõid noored mehed, et teevad "Kodutunde" saadet, ent saatetiimiga need noormehed aga seotud ei olnud ja lubatud remonti ei järgnenud. Nii on Maire koos oma nooremate lastega elanud viimased talved vatitekkide all pisikeses toakeses. "Kodutunne" võttis südameasjaks anda perele tagasi ilus ja hubane kodu ning see kõige olulisem – kodutunne.
Tänane lugu on oma skandaalsuses õnneks erandlik, küll on Maire lool üks sarnasus paljude teiste algava hooaja lugudega. "Nende saadete juures on üks ühendav asjaolu – enamus peredes kasvab palju lapsi," märgib saatejuht Signe Lahtein, et lasterikaste perede aitamine on saatetiimi jaoks üheks oluliseks eesmärgiks.
Sel sügisel jõuab saade 15 pere juurde. Saatused on neil peredel erinevad, küll on tegemist tublide eestlastega, kes vajavad sageli väikest tõuget ja tuge, et raskest olukorrast edasi liikuda. "Meid inspireerib ja motiveerib, et pered on pingutanud ja tahtnud ka ise oma kodu heaks midagi ära teha. See soov on peamine ja see ühendab ka kõiki meie selle hooaja peresid,“ toob Signe Lahtein välja veel ühe olulise märksõna hooaja eel.


title: Erki Savisaar merenduse arutelul: Eesti võiks olla edukas mereriik, kuid selleks on vaja teist valitsust

maintext:
Riigikogu majanduskomisjoni liige Erki Savisaar sõnas täna parlamendis toimunud merendusteemalisel olulise tähtsusega riikliku küsimuse arutelul, et Eestil on olemas kõik eeldused, et olla edukas mereriik. Paraku ei suuda me seda potentsiaali ära kasutada, sest merendusküsimused ei kuulu valitsuse prioriteetide hulka.
„Eesti on mereriik ning selles pole kahtlustki – vaadake kasvõi meie asukohta. Meremajandusega on Eestis seotud ligikaudu 1000 ettevõtet, kus on 20000 töökohta ning nende panus meie SKP-sse on üle viie protsendi. Seega on eeldused edukaks mereriigiks justkui olemas. Paraku pole reaalsus sugugi nii rõõmustav. 2014. aasta kevadel lahkusid viimasedki kaubalaevad Eesti lipu alt ning meie merendus on kiratsemas. Kala hakkab mädanema teadupärast peast ning nii on ka meie merenduse puhul. Raske seis on tingitud sellest, et meie valitsus lihtsalt ei kuula, mida räägivad inimesed, kes on reaalselt antud valdkonnas tegevad,“ rääkis keskerakondlane Erki Savisaar.
Savisaar jätkas: „Meil on mitmeid nõrku kohti, mis vajavad lahendamist. Esiteks on meie laevapere liikmete tööjõumaksud teiste riikidega võrreldes liialt kõrged. Teiseks on laevaregistritega seotud toimingud üsna komplitseeritud ning ka välismaiste meremeeste palkamine on liialt keeruliseks tehtud.“
„Ma loodan, et tänane arutelu avab valitsuse silmad ning viimaks võetakse ka jalad kõhu alt välja. Kui aga majandus- ja kommunikatsiooniministeerium tunneb, et neil pole merenduse arendamiseks piisavalt vajalikku kompetentsi, siis võivad nad seda julgelt merendusnõukogult küsida,“ lõpetas Savisaar.


title: Bugatti Chiron suudab ilma piirajata sõita kuni 458 km/h

maintext:
Bugatti teatas, et Chiron suudab ilma piirajata ja õigetel tingimustel saavutada kiiruseks 458 km/h.
Tootja arendusjuht Willi Netuschil ütles, et klient saab valida, kas ta tahab piirajat või mitte ning juhtis tähelepanu ohutusele, öeldes, et maailmas on käputäis paiku, kus sellist kiirust testida ning ükski neist ei ole avalikul teel. “Peab arvestama, et sellisel kiirusel kasvab pidurdusmaa. Üks koht, kus autot testida saab, on meie ringrajal Wolfsburgis.”
Chironit viib edasi täiendatud 8-liitrine W16, mis nelja turbo abil arendab 1500 hj (1103 kW) ja 1600 Nm. Nelikveoline Bugatti kasutab seitsmekäigulist topeltsiduriga automaatkasti.
Kokku ehitatakse vaid pooltuhat Chironi, neist ühe hinnaks 2,4 miljonit eurot. Hetkel on saadaval veel 350 mudelit. Esimesed inimesed saavad superauto kätte järgmisel kuul.


title: Kas vastab tõele? 10 probleemi, mida mõistavad täielikult ainult brünetid!

maintext:
Tundub, et blondidel on tõesti palju lõbusam elu kui brünettidel. Vähemalt, kui uskuda kõiki probleeme, millega brünetid peavad silmitsi seisma.
Kuigi brünetid ei pea kunagi muretsema sellepärast, et nende ripsmeid ei ole näha või et nad meestele ei meeldi (mehed nimelt eelistavad blondidele brünette naisi), on tumedate juuste omamises ka omajagu probleeme, kirjutab Women's Health Magazine.
Need on:


authors:
Vtb United League
Facebook

title: Venemaa ajakirjanik: noorele mängujuhile ei saaks olla paremat hüppelauda kui Kalev/Cramo

maintext:
VTB kodulehel avaldatud uudises teatas Venemaa ajakirjanik Dmitry Kolinov, et perspektiivikale Alexander Gavrilovile on Kalev/Cramosse laenule tulek väga õige samm. "Raske on ette kujutada huvitavamat sihtkohta kui Kalev. Seal pole küll esimese suurusjärgu tähti, kuid nad mängivad häid liigasid ning meeskonnas on segu andekatest mängijatest," kirjutas Kolinov. Kiita sai ka peatreener Alar Varrak. "Varrak usub oma meeskonda ning tema rotatsioonis on alati koht ka noortele mängijatele. Tema juhtimise all on Eesti koondise liidriks tõusnud Rain Veideman, kas Gavriloviga võiks samuti minna?"
Kolinov usub, et 20-aastane mängujuht on äärmiselt talendikas ja teeb Kalevis oma läbilöögi. "Gavrilovil pole kunagi uutes meeskondades kohanemisega probleeme olnud. Ta on mängu juhtimises erakordselt andekas ning usun, et ta võib Sten-Timmu Soku kiiresti pingile mängida."
Viimastel aastatel on Gavrilov olnud CSKA 2-e kapten ning juhtinud meeskonna kahel korral VTB noorteliiga meistriks. Ta on samas liigas valitud parimaks mängujuhiks, olles edukaim sööduandja. Samuti on 20-aastane venelane esindanud eri vanuseklassides noortekoondisi.


title: Ville Arike | Absurd! Eestile võib mängus Portugaliga kaotus kasulikumaks osutuda!

maintext:
Aga kõigest järjekorras. Mõne päeva eest kirjutas hea kolleeg Ivar Jurtšenko Eesti Päevalehes, et Eesti koondis võib Valgevenes ka kuni 18 punktiga kaotada ja olla peaaegu EMil – viidates FIBA ähvardusele. Mina jällegi küsisin pärast mängu veebireportaažis, et see 16-punktiliseks osutunud kaotus tõmbas EM-lootustele kriipsu? Ning samal õhtul küsis hea tuttav minult, et keda ta nüüd peab uskuma, kellel on õigus?
Järgmise aasta Euroopa korvpallimeistrivõistlustele kvalifitseerumise süsteem on keeruline. Täiendavat õli valab tulle asjaolu, et endiselt püsib õhus FIBA ähvardus riikide, kelle klubid hakkavad mängima EuroCupil, koondistele.
Meenutuseks: edasi pääsevad kõigi seitsme alagrupi võitjad ning lisaks neli edukamat teise koha meeskonda. Nende, teiseks tulijate omavahelises võrdluses lähevad arvesse ainult mängud oma grupi esimese ja kolmanda koha tiimide vastu, mitte aga kohtumised neljaliikmeliste gruppide punaste laternatega. Kokkuvõttes on piltlikult öeldes tegemist saja erineva muutujaga.
Kui Eesti lõpetaks omas grupis teisena, läheb ses võrdluses kindlasti arvesse 64:78 kaotus Poolale. Ning ilmselt ka mängud Valgevenega, kellega saldo jäi +19 ja -16.
Kuid see ei pruugi nii jääda! Portugal jääb praegu Valgevenest kahe võiduga maha, kuid võib toda edestada juhul, kui ise võidab ja too kaotab viimased mängud, ning jääb omavahelises peale rohkem kui 10 punktiga. See tähendaks, et Eestil läheks teise koha tiimide (kui ikka saame selle koha) võrdluses arvesse hoopis mängud Portugaliga! Kelle vastu on praegu kirjas võit 76:68. Ehk kui näiteks Eesti kaotaks neile ülehomme 1 punktiga ja võidaks seejärel Poola ning Portugal tulekski lõpuks Valgevene ees kolmandaks, oleks meil kolmanda koha tiimi vastu kirjas ikka võit ja kaotus, kuid korvide vahe +7, mitte +3 nagu praegu Valgevene vastu. Kes teab, milleks need neli lisapunkti lõpuks kasulikud võiksid olla!
Loomulikult ei saa Eestile kaotust soovitada, sest see võib meid kergesti hoopis teisest kohast ilma jätta, kuid eelnev kirjeldus näitab võistlussüsteemi absurdsust. Kahjuks pole FIBA suutnud midagi etemat välja mõelda.
Milline oleks aga Eesti võimalus loogilise stsenaariumi korral, kui ülehomme alistatakse Portugal, Valgevene kaotab Poolale ja grupi kõik kohad saavad enne viimast vooru paika (1. Poola, 2. Eesti, 3. Valgevene, 4. Portugal). Siis oleks meil enne viimast vooru teise koha tiimide võrdluses kirjas 1 võit ja 2 kaotust, allajäämine Poolale viiks saldo 1-3-le. Sellega on seitsme meeskonna konkurentsis peaaegu võimatu jõuda nelja parema sekka, sest seniste mängude põhjal saab pigem viis-kuus meeskonda 2-2 või parema saldo. Mis tähendab, et Poolat tuleb igal juhul võita ja mida suurema vahega, seda parem.


title: RKAS müüb 5,8 miljoniga WTC kvartali kinnistud

maintext:
Riigi Kinnisvara AS (RKAS) müüb enampakkumise korras alghinnaga 5,8 miljonit eurot Tallinna Maailmakaubanduskeskuse (WTC) kvartalis asuvad kinnistud, kuhu eskiisprojekti järgi saab ehitada kuni 11-korruselise kõrghoonekompleksi.
Enampakkumise käigus müüb RKAS kinnistud ja hoonestusõigused Tallinnas aadressidel Parda 3, 5 ja 7, selgub enampakkumise teates. Varasemalt on kvartalis tegutsenud muuhulgas riigikontroll ja muud riigiasutused, mis on aga sealt ära kolinud, kuna praegu kinnistutel asuvad hooned on amortiseerunud.
Aastal 2010 kinnitatud detailplaneeringu järgi võiks WTC kvartalisse ehitada kolm kuni 11 maapealse korrusega ärihoonet, ühe kuni 11 maapealse korrusega korteritega ärihoone ja ühe kuni 10-korruseline korteritega ärihoone. Toonase planeeringu järgi asusid krundid Narva maanteel ja Ahtri tänaval, ent aastal 2011 nimetas linnavalitsus kvartali ümber Parda tänavaks.
Kvartali eskiisprojektist selgub, et praegu paikneb kinnistutel amortiseerunud kontorihoone, mis on kavas lammutada. Naaberkruntidel on plaanis hoonestus rekonstrueerida.
Eskiisprojekt näeb ette rajada kinnistutele hoone, mis koosneb esitaks alumisest plaadist, milles on kõrvuti kolm korrust äri- ja viis korrust parkimispindu. Lisaks hakkaksid hoonel olema tornid, milles on kuus või seitse korrust kontoripindu.
Hoone paikneb eskiisi järgi kolmel kinnistul. Projekti ehitusalune pind oleks kokku 2294 ruutmeetrit ja hoonete brutopind 19 100 ruutmeetrit ning netopind 17 300 ruutmeetrit. Parkimiskohti hakkaks kompleksis projekti järgi olema 222.
RKAS-i korraldatavas kinnistute enampakkumises saab osaleda kuni 15. novembri pärastlõunani. Alghind on 5,8 miljonit eurot ning kõik kolm Parda tänava kinnistut müüakse ühe müügiobjektina. Hooneid müüvad RKAS ja WTC Tallinn AS.
Allikas: BNS
Foto: Scanpix


description: Head uudised meestele, kes vihkavad raseerimist: äsja Austraalias läbiviidud uuringu kohaselt meeldib naistele habe, märgib Men's Health. Uuringu käigus näidati enam kui 8500 naisele fotosid meeste nägudest, mis olid kas raseeritud, habetunud või habemetüükas. Seejärel hindasid naised iga pildi põhjal mehe seksuaalset veetlust.

title: Ja kuumim habemetüüp naiste arvates on ...

maintext:
Sulikowski seletab, et asi lähtub ürginstinktist: habe näitab meest kui tugevat ja dominantset tüüpi, kes on evolutsioonilise perspektiivi mõttes naisele parem partneri valik.
Kui tahad temakesele tõsiselt silma jääda, siis jää habemetüüka juurde – naised hääletasid selle habemetüüpidest kõige kuumemaks.
Sulikowski hinnangul võib see olla nii sellepärast, et tüügas on rõõmus kesktee. Näokarvad ajavad temakest pöördesse, aga samas saab ta nende alt ka mehe nägu näha.
Naisi köitva habemetüüka pügamise juhend
Kuidas saada endale ideaalset habemetüügast, õpetab Men's Healthi moetoimetaja Dan Michel.
Kasuta reguleeritavat sissehitatud piirajaga trimmijat. Näiteks Conair i-Stubble Philips Norelco OneBlade.
Alustuseks eemalda karvad, mis kasvavad habemepiirist väljaspool. Piirajat ära kasuta ja hoia trimmijat nii, et terad on näoga allapoole. Tee poolring oma kaela ümber, täpselt aadamaõuna kohalt. Ja seejärel lõika maha kõik karvad, mis kasvavad sellest joonest allpool.
Kui sul kasvab habe kõrgel põskedel, siis raseeri või trimmi ka need karvad minimaalseks: habemetüügas võiks alata põsesarnadest altpoolt ja olla lõuajoonega paralleelne.
Vuntsid püga trimmijaga umbes 1-2 millimeetri peale.
Nüüd pööra trimmijat nii, et terad on ülespoole ja reguleeri piiraja paika. Kui sa ei oska hinnata soovitud pikkust, siis proovi 6 mm tumedama ja 12 mm heledama habeme puhul. Trimmi oma habe sellisesse pikkusse. Katkesta lõikus seal, kus su habe kohtub juuksepiiriga, tavaliselt on see umbes kõrva keskkoha juures.


description: Laupäeval pilvisus tiheneb ja Lääne-Eesti saartelt algav vihmasadu levib üle Eesti, prognoosib Riiklik Ilmateenistus.

title: Nädalavahetus tuleb vihmane ja merel tõstab tuult


title: Saladuslik ja imeline Baskimaa - 7 põhjust, miks seda külastada!

maintext:
Haljad künkad kohtuvad Atlandi ookeaniga Baskimaal, kus elab saladusliku päritoluga muistne rahvas. Kes nad on ja mis võiks just seda Hispaania piirkonda külastada. Aurinko toob välja mõned head põhjused.
Baskimaa on piirkond, mis asub kahel pool Püreneede lääneosa, moodustades Prantsusmaa ja Hispaania vahelise piiri, ja ulatudes Biskaia laheni.
Eripära ja iseseisvusihalus. Baskid pole hispaanlased – seda tavatsevad tihtipeale baskid ise öelda. Ehkki baskide regioonivalitsusele kuulub märgatav autonoomia, soovib tugev separatistlik liikumine suhete katkestamist keskvalitsusega. Ka baski ja hispaania keel on nagu öö ja päev. Tõsi küll, baski keele kõlapilt meenutab hispaania keelt, sest baski keel on hispaania keele hääldust mõjutanud. Tegelikult peetakse baski keelt aga jäänukiks kunagi Lääne-Euroopas levinud keelkonnast. Ta ei sarnane ühegi oma naaberkeelega. Baski keelt on siiski seostatud nii kaukaasia keeltega (mõned silmatorkavad grammatilised iseärasused on baski keelel ühised gruusia keelega) kui ka berberi keeltega. Kuna Baskimaal kõneldakse nii hispaania kui baski keelt, on ka linnade nimed erinevad. Näiteks on populaarne kuurortlinn San Sebastian on baski keeles hoopis Donostia.
Muinasjutulised vaated. Baskimaa kaljud vahelduvad avarate kaunite liivarandadega, mille juurest võib tihtipeale leida puutumatud kalurikülad. Sisemaal looklevad väiksemad teed üle metsade, küngaste, orgude mööda kaunistest lossidest. Baskimaa vaated on muinasjutulised.
Elavad linnad. Baskimaa suurtes linnades San Sebastianis ja Bilbaos on vaatamist küll ja veel. Tänavu Euroopa kultuuripealinnaks valitud San Sebastián on päeval võluv ja romantiline ning õhtul muutub elavaks ja kaasakiskuvaks.
Bilbao on oluline sadama- ja tööstuslinn, kus elab koos eeslinnadega ligi miljon elanikku. Linn asub Biskaia lahe piirkonnas, ümbritsetud kõrgetest metsadest, mägedest, viljakatest põldudest ja randadest. Siin on igaühele midagi – saab oivaliselt süüa, aktiivselt matkata ja kõrgetasemelist arhitektuuri nautida.
Guggenheimi muuseum. Põneva välimusega Guggenheimi muuseum on Bilbao sümboliks. Ühel pool muuseumi on kõrge koerakuju, mis on kaetud lilledega. Seevastu teisel pool muuseumi on sama kõrge metallist ämblikukuju – mis kindlasti ehmatab esimese hooga ära nii mõnegi ämblikupelgaja. Hoone ise meenutab aga laeva või õit.
1997. aastal avatud muuseumihoonest võib leida laia valiku kaasaegset kunsti. Kes pole aga kunstihuviline, neile pakub Guggenheimi hoone vaatamine isegi suurema elamuse kui kunstinäitus. Guggenheimi kõrval asub ka põnev Biskaia sild, mis on kantud UNESCO maailmapärandi nimekirja.
Pühendumus toidule. Ajakirja Food&Wine uuringu järgi kulutavad baskid toidule poole rohkem kui ameeriklased. Nende jaoks on hea ja kvaliteetne toit ülioluline.
Kvaliteetne siider ja vein. Hispaania on tähtis veinimaa, kust saab kvaliteetset toodangut mõistliku (kui mitte öelda odava) summa eest. Näiteks Baskimaal Riojase piirkonnas saab tutvuda kohalike veinikeldritega, kust mõningatel andmetel valmistatakse just Hispaania parimaid veine. Baskimaa on tuntud ka kui kvaliteetse siidri tootja, nii et miks mitte veeta meeleolukas õhtu siidrimajas koos maitsva söögi-joogi ning mõnusa muusikaga?
Puhtus. Bilbao on tuntud oma väga modernse infrastruktuuri poolest, kõigi suuremate linnadega on suurepärased ühendused. Bilbao metroo on aga juba omaette vaatamisväärsus. Selle kohta on tihti öeldud, et tegemist on ühe maailma kõige puhtama metrooga.
Tekkis huvi? Esmakordselt korraldatakse Eestist Baskimaale otselend. Vaata Aurinko pakkumist SIIT!


description: Pika ja huvitava ajalooga Tallinn on tuntud paljude meeliköitvate legendide poolest – vanad lood on keskaja kaugetest aastatest jõudnud meie päevisse, kandes endas nii inimlikku suurust kui saatanlikku madalust.

title: Ajarännak läbi Tallinna - mida näed ja koged?


description: Juunis Cleveland Cavaliersi särgis NBA meistriks tulnud Iman Shumperti kohta ilmnes kole detail: augustis jäi mees politseile vahele, kui juhtis pilves peaga autot!

title: OIOIOI! NBA meister jäi pilves peaga autojuhtimisega vahele!

maintext:
Kui perekonnatüli on jõudnud haripunkti, paiskab naine mehele näkku viimase süüdistuse:
"Parem, kui ma oleksin abiellunud vanakuradi enesega!"
Selle peale vastab mees rahulikult: "See oleks võimatu. Abielud lähedaste sugulaste vahel on keelatud."


title: Kui kaua peaks seks naiste meelest kestma?

maintext:
Kui pikk vahekord tagab naistele maksimaalse naudingu? Kohe uurima järgi!
Et meeste elu kergem oleks ning naised informeeritud, selgitame välja, kui pikalt peaks üks seks kestma, et see naisele tõelist naudingut pakuks. Õnneks tuleb selles osas appi lugematu hulk uuringuid. Näiteks 2005. aastal ilmus Seksuaalse Meditsiini ajakirjas uuring, mis kinnitas, et keskmiselt on ühe vahekorra pikkuseks, ilma eelmänguta, 5,4 minutit. Aasta varem avaldatud uuring, aga kinnitas, et enamasti kulub paaridel 10-13 minutit eelmängule ja 7-8 minutit seksile. Samas ei pidavat see olema sugugi ideaalne. Enamik paarid sooviks, et need numbrid oleksid vähemalt kaks korda pikemad.
Kuid, mis on siis ideaalne ja see, mis naistele kõige rohkem naudingut pakub?
Teadlased rõhutavad, et kui tuua ajaline stress voodisse, siis ei lõppe see hästi ja mehed peaksid end eelkõige lõdvaks laskma ning mitte mõtlema sellele, kui kaua seks on juba kestnud ja kui kaua see veel kestma peaks. Tegelikult ei pidavat see ka naisi huvitama. Neid huvitab hoopis see, kas seks pakub neile piisavalt mõnu ning ega mees ei kavatse lõpetada seda enne teda.


description: "Poola mängukvaliteet on võrreldes meie esimeste vastaste Portugali ja Valgevenega hoopis kõrgem," tõdes Eesti korvpallikoondise abitreener Joosep Toome eile pärastlõunal Lublinis. "Olgem ausad, peame muretult EM-finaalturniirile jõudma," rääkis poolakate NBA-mees Marcin Gortat.

title: ÕHTULEHT LUBLINIS | Korvpallikoondise tõehetk Poolas - vastu astub kvaliteetne meeskond

maintext:
Toome, kelle ülesanne on meie koondise mängijatele vajalik videomaterjal ette sööta ning ta on kõigi vastaste kõigi nippide ja nüanssidega peensusteni kursis, teab seega, millest räägib: "Poolal on süsteem paigas, nad mängivad kindla plaani järgi. Neil on heal tasemel peatreener Mike Taylor ja nende kvaliteeti tõestavad ka tulemused."
See ei tähenda, et Eestil üldse poleks võimalusi. Neid on alati, kuid nüüd on ülesanne eelmiste kohtumistega võrreldes palju raskem. Seetõttu saabki tänast õhtut nimetada uuenenud koondise esimeseks tõehetkeks. Poola jõudis mullusel EMil tosina parema sekka, ning neil pole mitte ainult süsteem paigas, vaid ka mängijatel on piisavalt kvaliteeti. Koondise kogu tuumik on Euroliiga karastusega, sest Poola tippklubid Sopotist või Zielona Gorast on aastaid mänginud Euroliigas.
"Teistest suuremat karjääri on teinud Maciej Lampe, aga ka ülejäänud mehed on individuaalsete oskuste poolest tasemel. Tagaliinis on liidrid tugevates Euroopa klubides mängivad Mateusz Ponitka ja Adam Waczynski, kodustatud mehe AJ Slaughteri ülesanne on skoori teha," tutvustas Toome võõrustajate liidreid.
Poola korvpalliliidu pressiesindaja Adam Romanski sõnul tuleb nende koondis Eesti vastu samas koosseisus, kes on turniiri alustanud, kõik mehed on terved. Sama saavad aga öelda ka eestlased. "Oleme teinud kõik, et mänguks valmis olla. Kõigis trennides valitseb töine ja võitluslik õhkkond – nagu on terve suve jooksul olnud," rääkis Toome.
Põlvkonnavahetus tulekul
Poolakate nimekaim mängija Gortat jääb ise koondisemängudest kõrvale, FIBA kodulehele andis ta intervjuu nädal tagasi Portugaliga peetud mängu aegu. "Ma ei näe teist võimalust (kui finaalturniirile jõudmine – toim). Peame selle alagrupi möödaminnes kinni panema ja hakkama rahulikult finaalturniiriks valmistuma. Tean, et koondise edu ootavad fännid on samal arvamusel," põrutas 32aastane mängumees, kes nimetas ennast rahvuskoondise jaoks liiga vanaks!
"Meie meeskonna liider on Waczynski, kes on karjääri tipus ja näitab seda ka väljakul välja. Ta loeb mängu hiilgavalt, sooritab tähtsaid viskeid ega pelga vastutust enda õlgadele võtta.
Kolmeaastase pausi järel taas koondisega liitunud Maciej Lampe on kaalus veidi alla võtnud ja suurepärases füüsilises vormis. Ainus asi, et ta pole veel täielikult meeskonnaga kohanenud," tutvustas Gortat võtmemängijaid.
See kõik kõlab kui muusika Poola fännide kõrvadele, kuid põlvkonnavahetus on ukse ees. Gortat märkis, et peagi jätavad lisaks temale koondise ka Lampe, Szymon Szewczyk ja Adam Hrycaniuk ning eesliini jääb üksi 22aastane Przemyslaw Karnowski, kes käesolevass tsüklis küll vigastuse tõttu kaasa ei tee. "Loodan, et U18 ja isegi tänased U16 koondise poisid võtavad peagi meeste koondises kohad üle," märkis Poola praegune nimekaim mängumees optimistlikult.
Eesti reisiplaan muutus viimasel minutil
Eesti korvpalliliidul olid algselt võetud koondisele piletid eile pärastlõunasele Tallinn-Varssavi lennule ning Poola pealinnast tulnuks jätkata bussiga teekonda riigi kaguosas asuvasse Lublinisse. Üleeile pärastlõunal mängiti aga plaan ringi – teekonda alustati juba eile varahommikul ning lennati Frankfurdi kaudu otse Lublinisse.
"See variant oli meil ka esimesena laual, kuid osutus liiga kalliks. Ent esmaspäeval pakuti seda marsruuti juba uue, Varssavi-lennuga sama hinnaga. Tolle saime ära öelda. Nüüd jõudis meeskond varakult mängulinna ja sai õhtuseks trenniks rahulikult välja puhata," selgitas korvpalliliidu peasekretär ja koondise mänedžer Keio Kuhi.


title: Eestis on hulk inimesi, kes ei oska lugeda ega kirjutada

maintext:
Tänasel rahvusvahelisel kirjaoskuse päeval teame, et kaks protsenti Eesti inimestest ei oska lugeda ega kirjutada. Palju enam on aga neid, kes tähti tunnevad, ent loetavat ei mõista. Valdkonna spetsialistide sõnul omandatakse sellised oskused koolis, kuid kooliajal tekkinud lünki täiskasvanuna tunnistada ei taheta.
"Kui mõelda, et meil on e-riik, võiks olukord olla palju parem," arvab Eesti Lugemisühingu juhatuse liige ja Tartu Ülikooli Haridusuuringute keskuse peaspetsialist Maria Jürimäe. Tema sõnul on ekslik arvata, nagu oleksid eestlased sada protsenti kirjaoskaja rahvas.
"Selle all peetakse silmas, et inimene oskab lugeda ja kirjutada. Tõepoolest, kui võrrelda muu maailmaga, siis on seda seltskonda, kes ei saa ka päris elementaarse tasemega hakkama, ainult kaks protsenti," selgitab Jürimäe.
Ta lisab, et kõik ei saagi kirjaoskajateks, sest alati leidub erivajadustega inimesi, kes lugemist ja kirjutamist ära ei õpigi.


title: POLE PAHA, ISLANDI POST: kiri jõudis kohale aadressi asemel joonistatud kaardi abil

maintext:
Island on maagiline koht, märgib Mental Floss. Seal valitseb rahu ja päkapikud ütlevad, kuhu tohib teid ehitada. Ja McDonalds'i burger võib sattuda kohalikku muuseumi (kõik kolm väidet vastavad tõele). Ja Condé Nast Traveler on vahendanud, et see on ka selline koht, et kui sa tahad saata kirja, aga ei tea täpset aadressi, siis võid ümbrikule joonistada kaardi.
Turist tahtis saata Lääne-Islandil Búðardaluri külas asuvasse tallu kirja, aga ei teadnud õiget postiaadressi. Niisiis joonistas ta ümbrikule selle asukoha skeemi. Ta oskas kirja panna asula nime, kuid muus osas piirduma kirjeldustega nagu "hobusefarm, kus elab Islandi-Taani paar kolme lapse ja hulga lammastega" ja "Taani naine töötab Búðardaluris supermarketis".
Juurde joonistatud skeemile olid kantud kohalikud teed, veekogud ja farmi asukoht nende suhtes. Ka oli ümbrikule kirjutatud viisakas islandikeelne "Aitäh!" ehk "Takk fyrir!"
Kiri pandi teele Reykjavikis ja tänu Islandi postitöötajate kannatlikkusele jõudis see soovitud sihtkohta: Hólari farmi ja miniloomaaeda. See peab olema tore koht, kui külastaja pererahvale nii väga kirjutada tahtis.
Talul on oma aadress olemas, aga kui selle Facebooki lehel märgitu järgi kaardi abil liigud, siis lõpetad täpselt keset järve.


title: Juhtkiri | Paindumatu pensionisüsteemi pantvangis

maintext:
Sotsiaalkaitseminister Margus Tsahkna ei väsi kordamast, et pensionisüsteem pole jätkusuutlik: kui tahame, et pensionär ei saaks 2040. aastal ainult 280 eurot, peab Eesti rahvas rohkem sünnitama. Tõsi, lapsed, kel on soov ja kohustus oma vanemaid toetada, annavad viimastele kindlustunde, et vanaduses ei jääda päris üksi. Sündivust ainuüksi see teadmine paraku ei kasvata ja võib pigem isegi trotsi tekitada.
Pensioniea tõstmine 70. eluaastani, teise pensionisamba hukule määratus ja imeväiksed tulevikupensionid teevad ärevaks kõik tulevased pensionärid. Kuid inimesi kõige valusamalt löövate otsustega, nagu pensioniea järsk tõstmine ja teise sambasse maksete tegemise lõpetamine, valitsus ei kiirusta: möödunud nädalal sai kokku lepitud vaid kaitseväelaste, prokuröride ja politsei- ja piirivalveametnike eripensionide kaotamises.
Arutelud valitsuses kestavad, aga kindlasti tuleb tulevikus tööd teha kauem kui seni. Oodatava eluea pikenemine ja tervena elatud aastate hulk (mis viimastel aastatel küll veidi langenud) võimaldavad seda. Kuid need näitajad lähtuvad keskmisest ning inimese tegelik füüsiline vastupidavus ja tööind võivad otsa saada varem.
Rääkimata sellest, et tänagi ei jookse tööandjad pensionieelikutele tormi. Seetõttu tuleks tõsiselt arutada, kas peaks jääma võimalus saada pensioni varem, sest makstav pension poleks kunagi võrdväärne palgatööga teenitud rahaga, aga vähemalt ei heidetaks inimest elu hammasrataste vahele.
Mis need piirid ja kitsendused olema saaksid, tulekski kohe selgeks rääkida. Paindlikumaks ei pea muutuma ainult pensioniiga, vaid ka pensionide maksmise kord. Inimesed vajavad oma tuleviku suhtes kindlustunnet. Seda enam annab võimalus otsustada ise oma raha kasutamise üle, kui poliitilistest tõmbetuulest sõltuva pensionisüsteemi pantvangiks olemine. Kel kindel veendumus, et investeerimisest või laste toetamisest tõuseb suurem tulu kui jaokaupa saadavast pensionist, peab saama kasutada selleks teise pensionisambasse kogutud raha. Kas või kõike korraga.